text:
Kromosom Y
Kromosom Y nyaéta kromosom panangtu kelamin di lolobana mamalia, kaasup manusa. Ieu kromosom diwangun ku 60 juta pasang basa, nu di antarana aya gén SRY nu ngahirupkeun tumuwuhna téstis.
Mamalian lolobana boga sapasang kromosom kelamin dina unggal sélna (najan aya platipus anu boga lima pasang). Nu jalu boga hiji kromosom Y jeung hiji kromosom X, sedengkeun nu bikang boga dua kromosom X wungkul. Lian ti gén SRY, dina kromosom Y ieu aya gén-gén lianna anu dipikabutuh pikeun produksi spérma anu normal.
Aya ogé anu cacad, misalna lalaki anu boga dua kromosom X jeung hiji kromosom Y ("XXY", baca sindrom Klinefelter) atawa hiji kromosom X jeung dua kromosom Y (baca sindrom XYY). Aya deui wanoja nu boag tilu kromosom X atawa hiji kromosom X (tanpa Y, "X0", baca sindrom Turner). Aya/euweuhna kromosom Y mangrupa salah sahiji uji pikeun nangtukeun jenis kelamin.
Daptar eusi
Asal-usul jeung évolusi[édit | édit sumber]
Saméméh kromosom Y[édit | édit sumber]
Vertebrata éktotermik loba nu teu boga kromosom kelamin, sarta ayana ditangtukeun ku lingkungan, lain genetik. Misalna baé réptil, kelamin gumantung kana suhu inkubasi mangsa disileungleuman; nu séjénna malah hérmaprodit (boga gamét jalu jeung bikang dina jero awakna).
Asal-usul[édit | édit sumber]
Numutkeun téori évolusi, kromosom X jeung Y mimiti misah tina sapasang kromosom idéntik kira-kira 300 juta taun kaliwat[1], nu disebut autosom. Nalika éta mamalia karuhun ngahasilkeun variasi alél dina 'lokus kelamin' (sex locus), mangka éta organisme jadi jalu[2]. Kromosom nu mawa ieu alél rob 1000 ah jadi kromosom Y, sedengkeun pasangan anu séjénna robah jadi kromosom X. Salajengna, gén-gén anu mangpaat pikeun jalu sarta bahya atawa teu guna pikeun bikang mekar dina kromosom Y atawa pindah ka kromosom Y dina prosés translokasi[3].
Inhibisi rékombinasi[édit | édit sumber]
Gén-gén dina kromosom Y dijaga tina rékombinasi jeung kromosom X; 95% kromosom Y manusa teu bisa rékombinasi. Gén-gén anu penting pikeun jalu ngagunduk deukeut gén-gén panangtu kelamin, sarta neken (suprési) rékombinasi dina ieu bagian[2], sabab rékombinasi antara kromosom X jeung Y kabuktian bahya - ngahasilkeun jalu tanpa gén-gén penting nu saméméhna aya dina kromosom X jeung bikang anu euyeub ku gén-gén teu penting atawa malah bahya nu saméméhna aya di kromosom Y.
Kromosom Y manusa[édit | édit sumber]
Kromosom Y manusa diwangun ku 58 juta pasang basa (kira 0,38% tina total DNA dina sél manusa) nu ngandung 86 gén[4] nu nyandi ukur 23 protéin anu béda. Trait anu diturunkeun ngaliwatan kromosom Y disebut holandric traits.
Kromosom Y manusa teu bisa ngalaman rékombinasi jeung kromosom X, iwal bagian leutik pseudoautosomal dina telomér (nu ngawengku 5%-an panjang kromosom).
Baca ogé[édit | édit sumber]
Rujukan[édit | édit sumber]
- Y chromosome. Disalin 27 Oktober 2008.
- ↑ Lahn B, Page D (1999). "Four evolutionary strata on the human X chromosome". Science 286 (5441): 964–7.
- ↑ a b Graves J.A.M. (2006). "Sex chromosome specialization and degeneration in mammals". Cell 124 (5): 901–14.
- ↑ Graves J.A.M., Koina E., Sankovic N. (2006). "How the gene content of human sex chromosomes evolved". Curr Opin Genet Dev 16 (3): 219–24.
- ↑ Salah ngutip: Tag
tidak sah; tidak ditemukan teks untuk ref bernama
Chromosome_Y
- Skaletsky, H.S., et al. (2003) The male-specific region of the human Y chromosome is a mosaic of discrete sequence classes. Nature, 423, 825-837
- Rozen, S., et al. (2003) Abundant gene conversion between arms of palindromes in human and ape Y chromosomes. Nature, 423, 873-876.
Tumbu kaluar[édit | édit sumber]
- Genetic Genealogy: About the use of mtDNA and Y chromosome analysis in ancestry testing
- http://www.ensembl.org/Homo_sapiens/mapview?chr=Y
- http://www.ncbi.nlm.nih.gov/mapview/maps.cgi?taxid=9606&chr=Y
- Human Genome Project Information — Human Chromosome Y Launchpad
- On Topic — The Y Chromosome - From the Whitehéad Institute for Biomedical Reséarch
- Nature — focus on the Y chomosome
- National Human Genome Research Institute (NHGRI) — Use of Novel Mechanism Preserves Y Chromosome Genes
- Ysearch.org - Public Y-DNA database
- Y Chromosome Consortium (YCC)


c: text/html

collection: archivebot

text:
Wétan Tengah
Wétan Tengah mangrupa hiji daérah nu pulitisna jeung budayana mah mangrupa bagian ti buana Asia, atawa Afrika-Eurasia.[rujukan?] Puseur ti daérah ieu nyaétaq daratan di antara Laut Tengah jeung Teluk Pérsia sarta daérah nu manjang ti Anatolia, Jazirah Arab, jeung Samenanjung Sinai.[rujukan?] Kadang disebutkan ogé aréa éta ngawengku daérah ti Afrika Kalér di beulah kulon nepi ka Pakistan di beulah wétan jeung Kaukasus jeung/atawa Asia Tengah di beulah kalér.[rujukan?]
Wates[édit | édit sumber]
Istilah 'Wétan Tengah' ngarah ka daérah budaya, jadi teu miboga wates katangtu. Définisi nu umum dipaké nyaéta daérah nu diwangun ti: Bahrain, Siprus, Mesir, Turki, Iran (Pérsia), Irak, Paléstina, Yordania, Kuwait, Libanon, Oman, Qatar, Arab Saudi, Suriah, Uni Émirat Arab, jeung Yaman.
Umumna nu disebut Wétan Tengah harpiah mangrupa daérah-daérah nagara ieu:
Lalu negara-negara Afrika Utara 1000 juga diikutsertakan:
Nagara-nagara ieu kadang ogé dipilukeun:
Tempo ogé[édit | édit sumber]
- Wétan Deukeut
- Wétan Jauh
- Timor Tengah Kalér, kabupatén di Indonésia
- Timor Tengah Kidul, kabupatén di Indonésia

robotstxt: allowed

filter: keep


text:
Antropologi
Antropologi asalna tina basa Yunani, nyaéta anthropos 'manusa', jeung logos 'élmu pangaweruh'. Jadi, antropologi téh 'élmu pangaweruh'(sains/science) nu maluruh, ngabahas, jeung nalungtik ngeunaan manusa.[1] Objek dina antropologi nyaéta manusa di masarakat suku bangsa, kabudayaan katut paripolahna.[2] Budaya asalna tina basa sangsekerta nya ringkesan tina dua kecap 'budi' jeung 'daya' anu hartina usaha, tanaga, karep, pikiran, jeung parasaan jelema.[3] Lamun kabudayaan mah mangrupa hasil tanaga, karep, pikiran sarta perasaan jelema guna nambahan kasenangan jeung kanimatan jelema ku rupa rupa akal jelema.[3] Kabéh élmu sosial budaya nalungtik kahirupan manusa.[1] Unggal cabang élmu budaya (sosiologi, psikologi, hukum,sastra,sajarah,pulitik, komunikasi,ekonomi, arkeologi, jeung linguistik)boga pokus kajian séwang-séwangan.[1] Antropologi boga pokus kajian dina kabudayaan nu dipiboga ku kelompok masarakat.[1] Hubungan antara manusa jeung lingkunganana dijembatanan ku kabudayaan nu dipibogana.[4] Disawang tina ieu segi, kabudayaan bisa disebut sipatna téh adaptip lantaran ngalengkepan manusa ku cara méré nahkeun diri dina kabutuhan-kabutuhan pisiologis tina awak manéhna sorangan, méré nahkeun dina lingkungan anu sipatna pisik-géograpis, boh lingkungan sosialna.[4] Nyatana lobana kabudayaan anu aya kénéh malah mekar nunjukkeun yén kabiasaan-kabiasaan nu dimekarkeun ku hiji masarakat, disaruakeun jeung kabutuhan-kabutuhan anu tangtu ti lingkunganana.[4]
Daptar eusi
Tokoh-Tokoh Antropologi[édit | édit sumber]
William A. Havilan[édit | édit sumber]
Antropologi nyaéta studi ngeunaan umat manusa, usaha pikeun nyusun generalisasi nu mangpaat ngeunaan manusa jeung perilakuna sarta pikeun meunangkeun wangenan anu lengkep ogé ngeunaan kaanékaragaman manusa.[5]
David Hunter[édit | édit sumber]
Antropologi nyaéta élmu anu lahir tina rasa hayang nyaho anu teu kawatesanan ngeunaan manusa.[5]
Koentjaraningrat[édit | édit sumber]
Antropologi nyaéta élmu anu maluruh manusa sacara umum jeung maluruh anéka warna, wangun pisik masarakat sarta kabudayaan anu dihasilkeunana.[5]
Rupa-Rupa Jinis Cabang Disiplin Élmu Anak Turunan Antropologi[édit | édit sumber]
Antropologi Pisik[édit | édit sumber]
- Paléoantrologi nyaéta élmu anu maluruh asal-usul manusa jeung épolusi manusa ku cara nalungtik posil-posil.[2]
- Somatologi nyaéta élmu anu maluruh rupa-rupa ras manusa ku cara ditaliti ciri-ciri pisikna.[2]
Antropologi Budaya[édit | édit sumber]
- Préhistori nyaéta élmu anu maluruh sajarah nyebar jeung mekarna budaya manusa wanoh kana tulisan.[2]
- Étnolinguistik antrologi nyaéta élmu anu maluruh suku-suku bangsa nu aya di dunya / bumi.[2]
- Étnologi nyaéta élmu anu maluruh asas kabudayaan manusa dina kahirupan masarakat suku bangsa di sakwéh alam dunya.[2]
- Étnopsikologi nyaéta élmu anu maluruh kapribadian bangsa sarta peranan indipidu ka bangsa dina prosés parobahan adat jeung ajén unipersal ku cara nyoko kana konsép psikologi.[2]
Galeri[édit | édit sumber]
Rujukan[édit | édit sumber]
- ↑ a b c d (id) Trisnu Brata, Nugroho.2007.Antropologi untuk SMA dan MA kelas XI.Jakarta:Esis hal.3
- ↑ a b c d e f g http://organisasi.org/definisi-pengertian-antropologi-objek-tujuan-dan-cabang-ilmu-antropologi Antropologi (Diakses ping 25 September 2011)
- ↑ a b Danadibrata, R.A.2006.Kamus Basa Sunda.Bandung:Kiblat hal.108
- ↑ a b c (id) Depdiknas,Direktorat Jendral Kabudayaan.2000.Kebudayaan Masyarakat Sunda di Kabupatén Lebak Jawa Barat.Bandung:C.V Manfada Utama hal.1
- ↑ a b c (id) http://www.scribd.com/doc/23997160/ANTROPOLOGI Tokoh-tokoh Antropologi (diakses ping 11 Oktober 2011)


text:
Perang Dunya II
Perang Dunya II, atanapi Perang Dunya Kadua (biasa disingket PDII) nyaéta konflik militér sadunya nu lumangsung dina 1 Séptémber 1939 nepi ka 2 Séptémber 1945 nu mimilukeun raloba nagara di dunya, kaasup kakiatan-kakiatan gedé anu kabagi kana dua aliansi militér nu lalawanan: Sakutu jeung Poros. Sacara umum, bisa disebut yén perang ieu dimimitian nalika Jérman nginvasi Polandia dina 1 Séptémber 1939, sarta réngsé dina 14 Agustus 1945, nalika Jepang nyerah ka tentara Amérika Sarikat. Resmina, PD II réngsé nalika Jepang nandatanganan dokumén Japanese Instrument of Surrender di kapal USS Missouri dina 2 Séptémber 1945, 6 taun sanggeus awal perang.
Lihat pula[édit | édit sumber]
- Perang Dunya
- Perang Dunya I
- Perang Dunya III
- Perang Tiis
- Garis Curzon
- Garis Maginot
- Wates Oder-Neisse
- Nagara nu milu dina Perang Dunya II
- Kakiatan Poros
- Pihak Sakutu di Perang Dunya II
- Operasi-operasi dina Perang Dunya II
- Perang Pasifik
- Perang Sino-Jepang (1937-1945)
- Invasi Normandia
- Operasi Barbarossa
- Patempuran Stalingrad
Tumbu kaluar[édit | édit sumber]
- (en) World War II Multimedia Database - rekaman-rekaman gambar, sora, jeung film dina Perang Dunya II
- (en) Video Perang Dunya II
- (en) AwesomeStories.com:
- Pearl Harbor: A Guide to Primary Sources
- (en) Stalingrad: Deadliest Battle of World War II
- (en) Normandy Invasion: The Story of D-Day
- (en) Auschwitz: Place of Horrors
- (en) The Holocaust: Evidence of Intent
- (en) America in World War II: The Forgotten Posters - poster-poster propaganda dina Perang Dunya II


text:
Jérman
Républik Féderal Jérman (Basa Jérman: Bundesrepublik Deutschland) nyaéta hiji nagara di Éropa, diwawatesanan ku nagara Belanda, Bélgia, Luksemburg, Perancis, Swiss, Austria, Céko, Polandia jeung Dénmark.
Jérman mangrupa nagara penting di Uni Éropa sarta mangrupa nagara anggota nu ngabogaan jumlah pangeusi panglobana. Lian ti éta, Jérman ogé mangrupa anggota NATO jeung G8.
I am Selena Gomez🎤💜💛💚💙🍩🍉🍎🍓🍒🍍🍇🍌🌷🌺🌻🌹🌿💐🌹📋😟🍍🍌😍😍😂😋😅😀😆😍
Masarakat[édit | édit sumber]
Démografi[édit | édit sumber]
Jérman boga loba pisan kota nu gédé nanging mung tilu kota nu dieusian jalma leuwih ti sajuta: Berlin dieusi 3,4 juta jalma, Hamburg dieusi 1,8 juta jalma, sarta München dieusi 1,4 juta jalma. ku kituna populasi henteu museur teuing atawa ngoriéntasi di hiji kota nu gedé wungkul lamun dibandingkeun jeung nagara-nagara Éropa lianna. Kota gedé lianna nyaéta Köln, Frankfurt am Main, Stuttgart, Dortmund, Essen, Düsseldorf, Bremen, Duisburg sarta Hannover. Kota panggedéna nyaéta région Rhine-Ruhr nu kaasup kana distrik Düsseldorf-Köln.
Dina taun 2004, kira-kira 6,7 juta jalma non-warganagara nyicingan Jerman. Panglobana daratang ti Turki, dituturkeun ku Italia, Yunani, Kroasia, Walanda, Sérbia dan Monténégro, Spanyol, Bosnia dan Hérzégovina, Austria, Portugal, Viétnam, Maroko, Polandia, Macedonia, Lebanon tur Perancis [1]. Kira-kira duapertiluna geus nyicingan ieu nagara salila 8 tahun atawa leuwih, ku kituna bisa ngalakukeun naturalisasi jadi warganagara. [2]
Jérman téh mangrupa tujuan utama kénéh pikeun pangungsi pulitik (nu ménta suaka) jeung ékonomi ti loba pisan nagara berkembang, ngan jumlahna turun dina jeroning sawatara taun kadieukeun, nu ngahontal kira-kira 50.000 dina taun 2003.
Ageman[édit | édit sumber]
Jérman ogé 1000 mangrupa lemah cai ti Réformasi nu dipilampah ku Martin Luther dina abad ka-16 mimiti. Ayeuna, Protéstan (utamana di kalér jeung wétan) ngeusian nepi ka 33% populasi jeung Katolik (utamana di kidul jeung kulon) ogé 33%. Kabéhanana aya kira-kira 55 juta jalma nu ngagem Kristen. Lolobana Protéstan Jerman asup salaku anggota ti Geréja Évangélis Jérman. Geréja Bébas aya boh di kota nu gedé boh di kota nu leutik. Paus Katolik Roma nu ayeuna nyaéta saurang Jérman, katelahna Paus Benediktus XVI.
Salian ti éta aya sababaraha ratus ribu Geréja Ortodoks (utamana Yunani jeung Sérbia, 400.000 Geréja Karosulan Anyar, leuwih ti 150.000 Saksi Yéhova, jeung sababaraha sarikat leutik lianna.
Ogé aya kira-kira 3,7 juta Muslim di Jérman (utamana turunan Turki).
Jérman ayeuna ngabogaan populasi Yahudi ke-3 panglobana di Éropa. Dina taun 2004, aya dua kali lipet jumlah Yahudi ti nagara urut Uni Soviét nu nyicingan Jérman dibandingkeun jeung anu cicing di Israél. Hal ieu ngajadikeun total Yahudi leuwih ti 200.000 saprak 1991. Kira-kira satengahna nyicingan pamukiman Yahudi, anu ayeuna ieu aya leuwih ti 100, kalawan jumlah anggota 100.000 leuwih; naék ti 30.000 saméméh ngahijina deui Jérman. Sawatara dayeuh di Jerman geus nempo deui balikna budaya Yahudi, utamana di Bérlin. Urang Yahudi ngabogaan sora dina kahirupan publik Jérman ngaliwatan Zentralrat der Juden in Deutschland.
Di wewengkon urut Jerman Wétan, kahirupan kaagamaan leuwih saeutik dibandingkeun jeung di Kulon. Ngan 5% ngahadiran misa sahenteuna saminggu sakali, dibandingkeun jeung 14% nu di Kulon nurutkeun survey kadieunakeun. Kira-kira 30% ti populasi henteu ngabogaan ageman. Di Wétan angka ieu meureun leuwih luhur.
Geréja sarta nagara kapisah, tapi aya gawé babarengan dina réa widang, utamana dina widang sosial, G 1000 eréja sarta komunitas kaagamaan, lamun maranéhanana badag, stabil sarta satia ka konstitusi, bisa meunang status husus ti nagara minangka "pausahaan di handapeun hukum publik" anu ngidinan geréja pikeun ngetip pajeg ti anggotana anu disebut Kirchensteuer (pajeg geréja). Pangasilan ieu dikumpulkeun ku nagara minangka gaganti waragad pikeun ngumpulkeunana. Tempo Status kabébasan ageman di Jerman sarta Pemisahan gereja sarta nagara.
Tempo ogé[édit | édit sumber]
Tempo oge[édit | édit sumber]
Ru 1000 jukan[édit | édit sumber]
Tumbu kaluar[édit | édit sumber]
Citakan:Cookbook Umum
- Deutschland.de — Official German portal
- Germany Tourism
- DW-WORLD.DE Deutsche Welle — Germany's international broadcaster
- News Portal of the German Embassy to the USA
- History of Germany since 1945PDF (1.28 MiB)
1000 Facts and figures
- CIA statistics
- Facts about Germany — by the German Federal Foreign Office
- Destatis.de — Federal Statistical Office Germany (Basa Inggris)
Jalan-jalan
Tingali ogé Jérman di Wikivoyage
- Germany Travel Info — by the German National Tourist Office
Gambar
- Database of travelers' photos sorted by region (fotocommunity)
Citakan:Organisation for Economic Co-operation and Development (OECD)
Afrika Kidul · Afrika Tengah · Albania · Amérika Sarikat · Angola · Antigua jeung Barbuda · Arab Saudi · Argéntina · Arménia · Australia · Bahrain · Bangladésh · Barbados · Basisir Gading · Bélis · Bénin · Bolivia · Botswana · Brasil · Brunéi · Burkina Faso · Burundi · Chad · Chili · Cina · Djibouti · Dominika · Dominika, Rép. · Ékuador · Él Salvador · Fiji · Filipina · Gabon · Gambia · Géorgia · Ghana · Grénada · Guatémala · Guinéa · Guinéa-Bissau · Guyana · Haiti · Honduras · Hong Kong¹ · India · Indonésia · Islandia · Israél · Jamaika · Jepang · Kamboja · Kamérun · Kanada · Kénya · Kolombia · Kongo, RD · Kongo · Koréa Kidul · Kosta Rika · Kroasia · Kuba · Kirgistan · Kuwait · Lésotho · Liechtenstein · Madagaskar · Makau¹ · Makédonia · Maladéwa · Malawi · Malaysia · Mali · Maroko · Mauritania · Mauritius · Méksiko 1000 · Mesir · Moldova · Mongolia · Mozambik · Myanmar · Namibia · Nepal · Nikaragua · Nigér · Nigéria · Norwégia · Oman · Pakistan · Panama · Papua Nugini · Paraguay · Péru · Qatar · Rwanda · Saint Kitts jeung Névis · Saint Lucia · Saint Vincent jeung Grénadin · Selandia Anyar · Sénégal · Siérra Léone · Singapura · Kapuloan Solomon · Sri Lanka · Suis · Suriname · Swaziland · Wewengkon Béa Cukai Kapisah Taiwan, Penghu, Kinmen, jeung Matsu² · Tanjung Vérdé · Tanzania · Thailand · Togo · Tonga · Trinidad jeung Tobago · Tunisia · Turki · Uganda · Ukraina ·Uni Émirat Arab · Uni Éropa³ · Uruguay · Vénézuéla · Viétnam · Yordania · Zambia · Zimbabwé
- Wewengkon Administratif Husus Républik Rahayat Cina.
- Ngaran rancangan pikeun Républik Cina (Taiwan)
- 27 nagara anggota Uni Éropa ogé mangrupa anggota WTO jeung hak masing-masing: Austria, Bélgia, Bulgaria, Britania Raya, Céko, Dénmark, Éstonia, Finlandia, Jérman, Hungaria, Irlandia, Italia, Latvia, Lituania, Luksemburg, Malta, Perancis, Polandia, Portugal, Romania, Siprus, Slovakia, Slovénia, Spanyol, Swédia, Walanda jeung Antillen Walanda, jeung Yunani.


text:
Spanyol
Karajaan Spanyol (basa Spanyol jeung Galisia: Reino de España, Katalan: Regne d'Espanya, Basque: Espainiako Erresuma) mangrupa hiji nagara di Éropa kidul-kulon nu, bareng jeung Portugal, aya di Samenanjung Ibéria. Wates darat Spanyol jeung Éropa nyaéta Pagunungan Pirenia jeung Perancis sareng Andorra. Wewengkonna ogé diwangun ti kota Ceuta jeung Melilla di Afrika Kalér, Kapuloan Canary di Samudra Atlantik, jeung rupa-rupa pulo di Laut Tengah.
Daptar eusi
Géografi[édit | édit sumber]
Téritori Spanyol diwatesan ku Portugal di kulon, sarta Gibraltar jeung Maroko di kidul. Spanyol tepung wates jeung Perancis sareng Andorra di kalér-wétan dina Pagunungan Pirenia. Wates lautna nyaéta Samudra Atlantik di kulon jeung Teluk Biscay di kalér sarta Laut Tengah di wétan, di mana Spanyol miboga wewengkon Kapuloan Balearik. Di kidul, aya Selat Gibraltar. Kota-kota di Spanyol kalawan jumlah padumuk nu panglobana nyaéta Madrid, Barcelona, Valencia, Sevilla, jeung Málaga.
Iklim Spanyol dibagi kana opat bagian:
- Méditérania
- Wewengkon jero
- Basisir kalér
- Canary
Babagian administratif[édit | édit sumber]
Spanyol dibagi kana 50 prpvinsi, dikategorikeun dina 17 wewengkon otonomi jeung 2 kota otonom nu miboga otonomi nu lega.
Wewengkon otonomi[édit | édit sumber]
Spanyol diwangun ti 17 wewengkon otonomi (comunidades autónomas) jeung dua kota otonom (ciudades autónomas; Ceuta jeung Melilla).
- Andalusia (atawa Andalucía)
- Aragon
- Asturias
- Kapuloan Balearik
- País Vasco (atawa Basque Country)
- Kapuloan Canary (Islas Canarias)
- Cantabria
- Castile-La Mancha (Castilla-La Mancha)
- Castile dan Leon
- Katalonia
- Extremadura
- Galicia
- La Rioja
- Madrid
- Murcia
- Navarre
- Valencia
Propinsi[édit | édit sumber]
Karajaan Spanyol dibagi ogé kana 50 propinsi (provincias). Wewengkon otonomi ngategorikeun sababaraha propinsi (Extremadura, contona, diwangun ti dua propinsi: Cáceres jeung Badajoz). Wewengkon otonomi Asturias, Kapuloan Balearik, Cantabria, La Rioja, Navarre, Murcia, jeung Madrid masing-masing diwangun ti hiji propinsi. Tradisionalna, propinsi-propinsi éta dibagi deui kana comarcas.
Wewengkon kadaulatan[édit | édit sumber]
Aya lima énklave (plazas de soberanía) di laut basisir Afrika: kota Ceuta jeung Melilla diparéntah salaku kota-kota otonom, hiji status nu aya di antara kota jeung wewengkon otonomi; kapuloan Islas Chafarinas, Peñón de Alhucemas, jeung Peñón de Vélez de la Gomera aya dina pamaréntahan langsung Spanyol.
Ceuta jeung Melilla, sanajan resmina sanés mangrupa comarcas, miboga status istiméwa ogé.
Ékonomi[édit | édit sumber]
Ékonomi Spanyol mangrupa sistem ékonomi campuran nu panggedéna kasalapan di dunya jeung kalima di Éropa dumasar kana GDP. Spanyol ogé mangrupa invéstor nu panggedéna katilu di dunya.[5]. Pariwisata jeung industri mobil minangka salah sahiji widang nu paling dipinunjulkeun ku Spanyol.
Réferénsi[édit | édit sumber]
- ↑ "Official Population Figures of Spain. Population on the 1 April 2010". Instituto Nacional de Estadística de España. Diakses pada 5 Juli 2010.
- ↑ a b c d "Spain". International Monetary Fund. Diakses pada 21 April 2011.
- ↑ "CIA World Factbook". Diakses pada 13 Agustus 2008.
- ↑ "Human Development Report 2010". United Nations. 28 Maret 2010. Diakses pada 5 Nopémber 2010.
- ↑ "Doing Business in Spain" (PDF). Diakses pada 20 Juli 2009.
Tempo ogé[édit | édit sumber]
Tumbu kaluar[édit | édit sumber]
Tingali ogé Spanyol di Wikivoyage
- (Basa Spanyol) Portal resmi
Amérika Sarikat • Australia • Austria • Bélgia • Britania Raya • Céko • Cili • Dénmark • Éstonia • Finlandia • Hungaria • Irlandia • Islandia • Israél • Italia • Jepang • Jérman • Kanada • Koréa Kidul • Luksemburg • Méksiko • Norwégia • Perancis • Polandia • Portugal • Selandia Anyar • Slovakia • Slovénia • Spanyol • Suis • Swédia • Turki • Walanda • Yunani
Afrika Kidul · Afrika Tengah · Albania · Amérika Sarikat · Angola · Antigua jeung Barbuda · Arab Saudi · Argéntina · Arménia · Australia · Bahrain · Bangladésh · Barbados · Basisir Gading · Bélis · Bénin · Bolivia · Botswana · Brasil · Brunéi · Burkina Faso · Burundi · Chad · Chili · Cina · Djibouti · Dominika · Dominika, Rép. · Ékuador · Él Salvador · Fiji · Filipina · Gabon · Gambia · Géorgia · Ghana · Grénada · Guatémala · Guinéa · Guinéa-Bissau · Guyana · Haiti · Honduras · Hong Kong¹ · India · Indonésia · Islandia · Israél · Jamaika · Jepang · Kamboja · Kamérun · Kanada · Kénya · Kolombia · Kongo, RD · Kongo · Koréa Kidul · Kosta Rika · Kroasia · Kuba · Kirgistan · Kuwait · Lésotho · Liechtenstein · Madagaskar · Makau¹ · Makédonia · Maladéwa · Malawi · Malaysia · Mali · Maroko · Mauritania · Mauritius · Méksiko · Mesir · Moldova · Mongolia · Mozambik · Myanmar · Namibia · Nepal · Nikaragua · Nigér · Nigéria · Norwégia · Oman · Pakistan · Panama · Papua Nugini · Paraguay · Péru · Qatar · Rwanda · Saint Kitts jeung Névis · Saint Lucia · Saint Vincent jeung Grénadin · Selandia Anyar · Sénégal · Siérra Léone · Singapura · Kapuloan Solomon · Sri Lanka · Suis · Suriname · Swaziland · Wewengkon Béa Cukai Kapisah Taiwan, Penghu, Kinmen, jeung Matsu² · Tanjung Vérdé · Tanzania · Thailand · Togo · Tonga · Trinidad jeung Tobago · Tunisia · Turki · Uganda · Ukraina ·Uni Émirat Arab · Uni Éropa³ · Uruguay · Vénézuéla · Viétnam · Yordania · Zambia · Zimbabwé
- Wewengkon Administratif Husus Républik Rahayat Cina.
- Ngaran rancangan pikeun Républik Cina (Taiwan)
- 27 nagara anggota Uni Éropa ogé mangrupa anggota WTO jeung hak masing-masing: Austria, Bélgia, Bulgaria, Britania Raya, Céko, Dénmark, Éstonia, Finlandia, Jérman, Hungaria, Irlandia, Italia, Latvia, Lituania, Luksemburg, Malta, Perancis, Polandia, Portugal, Romania, Siprus, Slovakia, Slovénia, Spanyol, Swédia, Walanda jeung Antillen Walanda, jeung Yunani.


text:
Nuhun kana bantosanana.
Aplikasi na tiasa dianggo saé. Dasarna ogé henteu kunanaon.
gambaran
Fitur
Kumaha Pulih
Émbaran leuwih
Produk Biomédis
kunaon DataNumen Access Repair?
# 1 Pamulihan
Meunteun
10+ Juta
pamaké
20+ taun tina
pangalaman
100% Kapuasan
Jaminan
Cageur Langkung Deui tibatan Pesaing Kami
Laju pamulihan nyaéta most kriteria penting pikeun produk pamulihan aksés. Dumasar kana tés komprehensif kami, DataNumen Access Repair ngagaduhan tingkat pamulihan anu pangsaéna, langkung saé tibatan pesaing sanés di pasar!
Rata Laju Pamulihan
Diajar langkung seueur ngeunaan kumaha DataNumen Access Repair ngaroko pasanggiri
Kasaksian Palanggan Kami
DataNumen Access Repair
Nuhun kana bantosanana.
Marcin K.
e-automatyk
ul. Leśna 17C, 62-006 Gruszczyn
23 Des, 2020
DataNumen Access Repair
hatur nuhun. Produk na digawé ogé.
Anthony Latos
Califonia, AS
DataNumen Access Repair
Nyatana kuring mendakan solusi anjeun dina 10 menit munggaran!
Pokokna sanaos mimitina kuring ngira ieu seueur artos kanggo nyéépkeun program leutik,
Nyatana kuring mendakan solusi anjeun dina 10 menit munggaran!
Pokokna sanaos mimitina kuring ngira ieu seueur artos kanggo nyéépkeun program leutik, DataNumen Access Repair memang pulih database kami janten ayeuna kuring resep pisan;)
James Murphy
Nanaon Online
DataNumen Access Repair
Wah parangkat lunak lalaki anjeun saé pisan kuring ngaunduh perangkat lunak uji coba sareng éta tiasa nunjukkeun ka kuring sadaya tabel anu kuring pas. Sofware ieu
Wah parangkat lunak lalaki anjeun saé pisan kuring ngaunduh perangkat lunak uji coba sareng éta tiasa nunjukkeun kuring sadaya tabel anu kuring gaduh tepat. Alat sofware ieu ngabantosan sareng ngabantosan kuring pisan.
Anjing Ruff
DataNumen Access Repair
Nuhun parantos uih deui ka kuring. Abdi parantos ngagaleuh perangkat lunak na ngagaduhan tautan pikeun ngaunduh perangkat lunak langsung. Kuring dipasang na éta hasil
Nuhun parantos uih deui ka kuring. Abdi parantos ngagaleuh perangkat lunak na ngagaduhan tautan pikeun ngaunduh perangkat lunak langsung. Kuring dipasang deui sareng éta tiasa dianggo kalayan hadé!
Hatur nuhun pisan
Kevin O'Leary
FETAC
Dublin, Irlandia
DataNumen Access Repair
Disalametkeun Bacon kuring! Hatur nuhun!
Brian
Atlanta, Georgia, AS
DataNumen Access Repair
DataNumen Access Repair cageur deui seueur data tibatan produk anu sanés anu kuring anggo. Éta parantos ngabantosan kuring pikeun ngahemat seueur basis data anu parantos rusak. abdi
DataNumen Access Repair cageur deui seueur data tibatan produk anu sanés anu kuring anggo. Éta parantos ngabantosan kuring pikeun ngahemat seueur basis data anu parantos rusak. Abdi resep pisan mendakan produk ieu.
Margaret Messick
Costsumber daya Inventory ume
Davis, CA, AS
Juni 16, 2015
DataNumen Access Repair
alat anjeun anu pangsaéna kuring sanggup ngalereskeun file aksés pikeun universitas pikeun panggunaan pribadi sareng kuring sukur
Richard Network Manager Fixsa
Santo Domingo, Républik Dominika
30 Des, 2018
Interface Pohara Sederhana
Solusi pikeun Nuturkeun Kasalahan Umum Kusabab Korupsi Basis Data aksés
- Format Databés Anu Henteu Dipikawanoh
- Basis data 'filename.mdb' kedah dilereskeun atanapi sanés file database.
- Mesin database Microsoft Jet henteu mendakan obyék 'xxxx'.
- Rékaman (s) henteu tiasa dibaca; teu aya ijin baca dina 'xxxx'.
Fitur Utama di DataNumen Access Repair v3.8
- Pangrojong pikeun Windows 95/98 / ME / NT / 2000 / XP / Visa / 7/8 / 8.1 / 10 sareng Windows Server 2003/2008/2012/2016/2019.
- Dukungan pikeun ngalereskeun Microsoft Access 95, 97, 2000, 2002 (XP), 2003, 2007, 2010, 2013, 2016, 2019 sareng Access pikeun basis data Office 365.
- Dukungan pikeun ngahancurkeun struktur sareng catetan tabél dina basis data Access.
- Dukungan pikeun ngahancurkeun médan MEMO sareng OLE.
- Pangrojong pikeun cageur tabel dihapus jeung rékaman dina basis data aksés.
- Pangrojong pikeun ngahancarkeun bidang sareng daptar indéks otomatis.
- Pangrojong pikeun ngahancarkeun hubungan.
- Pangrojong pikeun cageur pamundut.
- Dukungan pikeun ngahanca sandi aksés énkripsi database.
- Tiasa dianggo salaku alat forensik komputer sareng alat éléktronik (atanapi e-Discover, eDiscovery) alat.
- Dukungan pikeun ngalereskeun file Access mdb sareng accdb dina média rusak, sapertos diskét, Zip disk, CDROM, jst.
- Pangrojong pikeun milarian sareng milih file Access mdb sareng accdb anu badé dilereskeun dina komputer lokal, numutkeun sababaraha kriteria.
- Dukungan pikeun ngalereskeun sakumpulan file Access mdb sareng accdb.
- Dukung integrasi sareng Windows Explorer, janten anjeun tiasa ngalereskeun mdb sareng file accdb kalayan menu kontéks Windows Explorer kalayan gampang.
- Dukung operasi sered & serelek.
- Paréntah garis paréntah dukungan (DOS prompt).
maké DataNumen Access Repair pikeun cageur Pangkalan Data Akses Korupsi
Nalika basis data Microsoft Access anjeun (.mdb atanapi .accdb file) rusak atanapi rusak sareng anjeun teu tiasa muka sacara normal, anjeun tiasa nganggo DataNumen Access Repair pikeun nyeken file sareng ngahanca data tina saloba-gancangna.
Start DataNumen Access Repair.
Catetan: Sateuacan cageur file Access mdb / accdb Access anu rusak atanapi rusak DataNumen Access Repair, punten tutup Microsoft Access sareng aplikasi sanés anu tiasa ngarobih file mdb / accdb.
Pilih file Access mdb / accdb aksés anu rusak atanapi rusak anu badé dibereskeun:
Anjeun tiasa ngalebetkeun nami nami mdb / accdb langsung atanapi pencét kana tombol pikeun ngotéktak teras pilih file na.
Sacara standar, DataNumen Access Repair bakal nyimpen basis data aksés tetep kana file énggal anu namina xxxx_fixed.mdb, dimana xxxx mangrupikeun nami sumber mdb / accdb file. Salaku conto, pikeun file Damaged.mdb, nami standar pikeun file tetep bakal Damaged_fixed.mdb. Upami anjeun hoyong nganggo nami sanés, punten pilih atanapi setkeun saluyu na:
Anjeun tiasa ngalebetkeun nami file anu langsung atanapi klik dina tombol pikeun ngotéktak teras pilih file anu tetep.
Klik tombol, jeung DataNumen Access Repair bakal start scanning sareng ngalereskeun file mdb / accdb sumber. Bar kamajuan
bakal nunjukkeun kamajuan perbaikan.
Saatos prosés ngalereskeun, upami sumber mdb / accdb database tiasa hasil ngalereskeun, anjeun bakal ningali kotak pesen sapertos kieu:
Ayeuna anjeun tiasa muka database mdb / accdb tetep nganggo Microsoft Access atanapi aplikasi sanés.
Émbaran leuwih
DataNumen Access Repair 3.8 dileupaskeun dina 23 Pébruari, 2021
- Ngarojong sababaraha basa dina GUI.
- Dukung Spanyol, Perancis, Jerman, Italia, Portugis, Rusia, Jepang, Korea sareng Cina saderhana.
- Ngalereskeun sababaraha bug minor.
DataNumen Access Repair 3.3 dileupaskeun tanggal 10 Désémber 2020
- Pariksa apdet produk otomatis.
- Otomatis ningkatkeun kana vérsi pangénggalna.
- Ngalereskeun sababaraha bug minor.
DataNumen Access Repair 3.1 dileupaskeun tanggal 31 Oktober 2020
- Ningkatkeun tingkat pamulihan.
- Ngalereskeun sababaraha bug minor.
DataNumen Access Repair 3.0 dileupaskeun dina Méi 27th, 2020
- Ningkatkeun kagancangan pamulihan.
- Ngalereskeun sababaraha bug minor.
DataNumen Access Repair 2.9 dileupaskeun tanggal 18 Nopémber 2019
- Ningkatkeun tingkat pamulihan.
- Ngalereskeun sababaraha bug minor.
DataNumen Access Repair 2.8 dileupaskeun dina 5 Agustus 2019
- Pangrojong pikeun cageur pamundut.
- Ngalereskeun sababaraha bug minor.
DataNumen Access Repair 2.7 dileupaskeun tanggal 18 April 2019
- Desain ulang mesin perbaikan angkatan.
- Dukungan pikeun nyimpen log perbaikan batch.
- Ngalereskeun sababaraha bug minor.
DataNumen Access Repair 2.6 dileupaskeun dina Januari 21th, 2019
- Aksés aksés 2019.
- Ngalereskeun sababaraha bug minor.
DataNumen Access Repair 2.5 dileupaskeun dina 22 Oktober 2018
- Aksés aksés pikeun kantor 365.
- Ngalereskeun sababaraha bug minor.
DataNumen Access Repair 2.3 dileupaskeun dina 11 Pébruari, 2018
- Aksés aksés 2016.
- Ngaronjatkeun performa.
- Ngalereskeun sababaraha bug minor.
DataNumen Access Repair 2.2 dileupaskeun dina 10 Agustus 2013
- Ningkatkeun kasaluyuan aplikasi sareng DAO sareng Access.
- Ngalereskeun sababaraha bug minor.
DataNumen Access Repair 2.1 dileupaskeun dina 15 Méi 2009
- Ningkatkeun kasaluyuan GUI dina resolusi anu béda sareng sistem operasi.
- Ngalereskeun sababaraha bug minor.
DataNumen Access Repair 2.0 dileupaskeun tanggal 16 Juli 2008
- Tulis deui sadaya aplikasi.
- Basis data Access Access 2007.
- Ngadukung Windows Vista.
- Fix sababaraha kutu.
DataNumen Access Repair 1.2 dileupaskeun tanggal 19 Nov 2006
- Ngaronjatkeun mesin perbaikan.
- Dukungan pikeun milarian sareng milih file MDB anu badé dirobih dina komputer lokal, numutkeun sababaraha kriteria milarian.
- Ngalereskeun sababaraha bug minor.
DataNumen Access Repair 1.1 dileupaskeun tanggal 20 Désémber 2005
- Pangrojong pikeun ng 2de1 ahancurkeun bidang autonumber.
- Dukungan pikeun ngahanca indéks.
- Pangrojong pikeun ngahancarkeun hubungan.
DataNumen Access Repair 1.0 dileupaskeun tanggal 18 Juni 2004
- Dukungan pikeun ngalereskeun basis data Microsoft Access 95, 97, 2000, XP sareng 2003.
- Dukungan pikeun ngahancurkeun struktur sareng catetan tabél dina basis data Access.
- Dukungan pikeun ngahancurkeun médan MEMO sareng OLE.
- Dukungan pikeun ngahanca tabel sareng catetan anu dihapus dina database Access.
- Dukungan pikeun ngalereskeun file Access mdb dina média anu rusak, sapertos diskét, Zip disk, CDROM, jst.
- Dukungan pikeun ngalereskeun sakumpulan file Access mdb.
- Dukung integrasi sareng Windows Explorer, janten anjeun tiasa ngalereskeun file mdb kalayan menu kontéks Windows Explorer kalayan gampang.
- Dukung operasi sered & serelek.
- Paréntah garis paréntah dukungan (DOS prompt).


text:
gaduh perbaikan sateuacanna ogé
gambaran
Fitur
Kumaha Pulih
Émbaran leuwih
Produk Biomédis
kunaon DataNumen DBF Repair?
# 1 Pamulihan
Meunteun
10+ Juta
pamaké
20+ taun tina
pangalaman
100% Kapuasan
Jaminan
Kasaksian Palanggan Kami
DataNumen DBF Repair
Matt desmond
DataNumen DBF Repair
Halo Chen,
Kuring ngan ukur hoyong ngabéjaan éta DataNumen DBF Repair parantos tiasa nampi sadayana data tina ACT kami! 2000 databés.
Stephen Rice
Diréktur produksi
Majalah Sacramento Corp.
Interface Pohara Sederhana
Fitur Utama di DataNumen DBF Repair v2.9
- Pangrojong pikeun Windows 95/98 / ME / NT / 2000 / XP / Visa / 7/8 / 8.1 / 10 sareng Windows Server 2003/2008/2012/2016/2019.
- Ngarojong sadaya vérsi DBF basis data, kalebet dBASE III, dBASE IV, dBASE 5 kanggo dos, dBASE 5 kanggo Windows, FoxBase, FoxPro, Visual FoxPro, jst.
- Ngarojong pikeun ngalereskeun DBF file kalayan mémo atanapi lapangan data binér disimpen dina file DBT atanapi FPT.
- Rojong pikeun beulah DBF file nalika ukuran na ngahontal wates anu parantos ditangtoskeun, khususna, pangrojong pikeun ngabagi 2GB ageung DBF payel.
- Dukungan pikeun ngabagi méja nalika jumlah lapangan na ngahontal jumlah médan anu parantos ditangtoskeun.
- Ngarojong pikeun ngalereskeun DBF file dina média rusak, sapertos disket, Zip disk, CDROM, jst.
- Dukungan pikeun ngalereskeun sakumpulan DBF payel.
- Dukungan pikeun milarian sareng pilih DBF file anu kedah dilereskeun dina komputer lokal.
- Tiasa dianggo salaku alat forensik komputer sareng alat éléktronik (atanapi e-Discover, eDiscovery) alat.
- Dukung integrasi sareng Windows Explorer, janten anjeun tiasa ngalereskeun DBF file kalayan menu kontéks Windows Explorer kalayan gampang.
- Dukung operasi sered & serelek.
- Paréntah garis paréntah dukungan (DOS prompt).
maké DataNumen DBF Repair pikeun cageur Rusak DBF basis data
Nalika basis data dBase, FoxBase, FoxPro sareng Visual FoxPro (.dbf file) rusak atanapi rusak sareng anjeun moal tiasa muka sacara normal, tiasa dianggo DataNumen DBF Repair pikeun nyeken dina dbf file sareng pulih data tina file saloba mungkin.
Start DataNumen DBF Repair.
Catetan: Sateuacan cageur sagala ruksak atanapi rusak dbf file sareng DataNumen DBF Repair, punten tutup aplikasi sanés anu tiasa ngarobih dbf file.
Pilih anu rusak atanapi rusak dbf file pikeun ngalereskeun:
Anjeun tiasa masangkeun dbf filename langsung atanapi klik dina tombol pikeun ngotéktak teras pilih file na. Anjeun tiasa ogé klik dina tombol pikeun milarian dbf file kanggo dilereskeun dina komputer lokal.
Dina kotak combo , anjeun ogé tiasa milih format sumberna dbf file. Ayeuna format ieu didukung:
dBASE III
dBASE IV
dBASE 5
FoxBase
FoxPro 2.0
FoxPro 2.5
FoxPro 2.6
Visual FoxPro
Sacara standar, formatna disetél ka "Auto Detect" sahingga DataNumen DBF Repair bakal ngadeteksi format sumberna dbf file sareng kaluarkeun anu dibereskeun numutkeun format anu kauninga. Nanging, upami file kaluaran henteu tiasa dibuka hasil ku aplikasi anjeun, maka anjeun tiasa netepkeun formatna pikeun maksa DataNumen DBF Repair pikeun ngahasilkeun file dina format anu cocog sareng aplikasi anjeun.
Sacara standar, DataNumen DBF Repair bakal nyalametkeun anu dibereskeun dbf database kana file anyar anu namina xxxx_fixed.dbf, dimana xxxx mangrupikeun nami sumberna dbf file. Salaku conto, pikeun sumber dbf file Rusak.dbf, nami standar pikeun file anu tetep bakal Damaged_fixed.dbf. Upami anjeun hoyong nganggo nami sanés, punten pilih atanapi setkeun saluyu na:
Anjeun tiasa ngalebetkeun nami file anu langsung atanapi klik dina tombol pikeun ngotéktak teras pilih file anu tetep.
Klik tombol, jeung DataNumen DBF Repair bakal start scanning sareng ngalereskeun sumberna dbf file. Bar kamajuan
bakal nunjukkeun kamajuan perbaikan.
Saatos prosés perbaikan, upami sumberna dbf database tiasa hasil ngalereskeun, anjeun bakal ningali kotak pesen sapertos kieu:
Ayeuna anjeun tiasa muka anu dibereskeun dbf file sareng aplikasi anu saluyu.
Émbaran leuwih
DataNumen DBF Repair 2.9 dileupaskeun dina 4 Méi 2021
- Ngarojong sababaraha basa dina GUI.
- Dukung Spanyol, Perancis, Jerman, Italia, Portugis, Rusia, Jepang, Korea sareng Cina saderhana.
- Ngalereskeun sababaraha bug minor.
DataNumen DBF Repair 2.4 dileupaskeun tanggal 23 Désémber 2020
- Pariksa apdet produk otomatis.
- Otomatis ningkatkeun kana vérsi pangénggalna.
- Ngalereskeun sababaraha bug minor.
DataNumen DBF Repair 2.2 dileupaskeun tanggal 6 Nopémber 2020
- Ningkatkeun tingkat pamulihan.
- Ngalereskeun sababaraha bug minor.
DataNumen DBF Repair 2.1 dileupaskeun tanggal 10 Nopémber 2019
- Desain ulang mesin perbaikan angkatan.
- Dukungan pikeun nyimpen log perbaikan batch.
- Ngalereskeun sababaraha bug minor.
DataNumen DBF Repair 2.0 dileupaskeun dina 24 Agustus 2013
- Dukung Windows 7 sareng 8.
- Ngalereskeun sababaraha bug minor.
DataNumen DBF Repair 1.6 dileupaskeun dina 24 Maret 2008
- Rojong pikeun beulah DBF file nalika ukuran na ngahontal wates anu tos ditangtoskeun.
- Ngadukung Windows Vista.
- Ngalereskeun sababaraha bug minor.
DataNumen DBF Repair 1.5 dileupaskeun tanggal 12 Juli 2006
- Dukungan pikeun milarian sareng pilih DBF file anu kedah dilereskeun dina komputer lokal.
- Tambihkeun langkung seueur kendali dina recovery file DBT / FPT.
- Ningkatkeun efisiensi mesin pamulihan.
DataNumen DBF Repair 1.4 dileupaskeun tanggal 5 Désémber 2005
- Dukungan pikeun ngabagi méja nalika jumlah lapangan na ngahontal jumlah médan anu parantos ditangtoskeun.
- Ningkatkeun mékanisme laporan kasalahan. 1002
- Ngarojong pikeun ngahancarkeun sawah binér.
- Ngalereskeun sababaraha bug minor.


text:
John Dalton
John Dalton nyaéta anu naratas téori atom.[1] Anjeunna kawentar alatan tiorina anu ngabangkitkeun deui istilah “atom”. Dina buku karanganana anu judulna New System of Chemical Philosophy anjeunna hasi ngarumuskeun hal ngeunaan atom kira-kira taun 1803. John Dalton hirup dina mangsa 1766-1844.[1]
Anjeunna nyebatkeun yén matéri téh kawangun ku atom anu teu bisa dibagi-bagi deui.[1] Unggal unsure kawangun ku atom-atom kalawan sipat jeung massa anu idéntik, jeung senyawa kawangun upama atom tina rupa-rupa unsur anu ngahiji dina komposisi anu maneuh.[1] John Dalton pisan élmuwan Inggris anu dina awal abad ka-19 anu midangkeun hipotésa atom kana dunya élmu pangaweruh.[1] Alatan lalmpahanna kitu téh, anjeunna nyuguhkeun konci anu ngamungkinkeun kamajuan gedé dina widang kimia ti mangsa harita.[1]
Sangkan jelas, anjeunna téh lain jalma munggaran anu boga anggapan yén sakumna objék material kawangun ku sajumlahing partikel anu pohara leutikna jeung teu bisa ruksak anu disebut atom.[1] Ieu pamadegan téh geus pernah diajukeun ku filsuf Yunani kuna, Democritus, komo mungkin leuwih awal deui.[1] Ieu hipotésa téh ditarima ku Epicurus, jeung nnu dikahareupkeun sacara brilian deui ku saurang panulis Romawi, Lucretius.[1]
Anjeunna mrosés pikeun ngitung beurat atom tina perséntase komposisi senyawa, make system arbitrér pikeun nangtukeun struktur anu méh sarupa jeung susunan atom.[2] Upama aya dua unsur anu bisa dihijikeun, éta kombinasina téh bakal nyababkeun sasét rangkaéan anu tuluy-tuluyan.[2]


text:
Basa Kawi
Basa Kawi nya éta salasahiji jenis basa anu pernahna tumuwuh di pulo Jawa dina mangsa karajaan-karajaan Hindu-Buda, dipaké pikeun nulis karya-karya sastra.[1] Dina tradisi Jawa basa Kawi ogé disebut basa Jawa Kuna, anu mangrupa basa Jawa Kuna murni nu dipangaruhan ku Basa Sansekerta.[1] Istilah kawi ogé miboga harti penyair, sedengkeun karya sastra anu dijieun ku penyair disebut kakawin, anu mangrupa wangun puisi sarta sajak.[1] Basa Kawi mimiti dipikawanoh dina mangsa Karajaan Singasari di Jawa, sedengkeun anu leuwih anyar ditimukeun dina mangsa Karajaan Majapahit ogé di pulo Jawa jeung Bali, Kalimantan jeung Sumatera.[2] Basa tumuwuhna saluyu jeung tumuwuhna kahirupan manusa.[2] kitu deui basa kawi, basa kawi anu digunakeun masarakat Jawa saprak abad ka-1 nepi ka abad ka-15.[2] Dina abad ka-1 nepi ka abad ka-6 masih kénéh dina tutur lisan.[2] Basa Kawi kapangaruhan ku Basa Sanskerta nepi ka 45%.[2] Mulai abad ka-7 nepi abad ka-15 basa Kawi dipaké dina basa lisan boh tulis.[2] jadi ti mimiti abad ka-16 nepi ka ayeuna anu dipaké nya éta Basa Jawa kiwari anu mangrupa pengembangan tina basa kawi.[2]


text:
Jawa Kulon
Jawa Barat (Jawa Kulon) nyaéta salasahiji propinsi di Indonésia, ayana di Pulo Jawa nu ibukotana di Bandung.
Sajarah [édit]
Sajarah nunjukkeun yén Jawa Kulon kaasup salasahiji propinsi munggaran Indonésia, dumasar kana pernyataan ti Staatblad nomer 378. Taun 1950 nu ngawawarkeun yén propinsi Jawa Kulon jadi salasahiji propinsi di Indonésia.
Tanggal 17 Oktober 2000, Jawa Kulon dimekarkeun ku diadegkeunnana propinsi Banten.
Géografi jeung Démografi [édit]
Jawa Barat (sanggeus Banten misah) populasina 35.500.611 (perkiraan taun 2000) jeung legana 34736 Km2.
Jawa Barat diwatesan ku Jakarta jeung propinsi Banten di beulah kulon, jeung Jawa Tengah di beulah wétan. Di beulah kalér Laut Jawa. Di beulah kidul Samudra Hindia. Teu saperti umumna propinsi di Indonesia nu ibukotana di daérah pantai, ibukota Jawa Barat Bandung ayana di daérah pagunungan sarta daérahna dilingkung ku gunung.
Basa resmi anu digunakeun nya éta Basa Indonesia, basa séjénna anu populér nya éta basa Sunda. Di sababaraha daérah pakidulan anu deukeut ka wates Jawa Tengah, migunakeun basa Jawa. Di wewengkon Cirebon jeung sabudeureunana (Majalengka, Indramayu, Sumber), dipaké dua rupa basa nu nyoko ka basa Sunda jeung basa Jawa.
Pamaréntahan [édit]
Daptar kabupatén jeung kota di Jawa Barat:
- Kabupatén Bandung
- Kabupatén Bandung Kulon
- Kabupatén Bekasi
- Kabupatén Bogor
- Kabupatén Ciamis
- Kabupatén Cianjur
- Kabupatén Cirebon
- Kabupatén Garut
- Kabupatén Indramayu
- Kabupatén Karawang
- Kabupatén Kuningan
- Kabupatén Majalengka
- Kabupatén Purwakarta
- Kabupatén Subang
- Kabupatén Sukabumi
- Kabupatén Sumedang
- Kabupatén Tasikmalaya
- Kota Bandung
- Kota Banjar
- Kota Bekasi
- Kota Bogor
- Kota Cimahi
- Kota Cirebon
- Kota Depok
- Kota Sukabumi
- Kota Tasikmalaya
Sumber Daya Alam [édit]
Bahan baku alami [édit]
- Emas
- Gunung Pongkor (Kabupatén Bogor)
- Kapur
- Padalarang (Kabupatén Bandung Kulon)
- Minyak bumi
- Sababaraha lapangan minyak lepas basisir di Laut Jawa
- Panas bumi
- Gunung Darajat (Garut)
- Gunung Kamojang (Bandung)
- Gunung Malabar (Bandung)
- Pasir Laut
- Pesisir selatan Jawa Kulon
Daérah perkebunan [édit]
- Karét
- Ciamis
- Tasikmalaya
- Kalapa
- Tasikmalaya
- Teh
- Cikalong Wétan (Kabupatén Bandung Kulon)
- Ciwidey (Kabupatén Bandung)
- Gunung Mas (Kabupatén Bogor)
- Rancabali (Kabupatén Bandung)
- Subang
- Sukawarna (Kabupatén Bandung Barat)
Sababaraha bendungan keur kaperluan pembangkit listrik [édit]
Pariwisata [édit]
Wisata alam [édit]
- Cipanas, kabupatén Garut
- Cipanas Conggeang, kabupatén Sumedang
- Cipanas Galunggung, kabupatén Tasikmalaya
- Cukang Taneuh (Green Canyon), kabupatén Ciamis
- Curug Cibeureum, kabupatén Sukabumi
- Curug Cindulang, kabupatén Bandung
- Curug Maribaya, kabupatén Bandung Kulon
- Gunung Tangkubanparahu, kabupatén Bandung Kulon
- Kawah Putih, kabupatén Bandung
- Kebon Raya Cibodas, kabupatén Cianjur
- Lembang, kabupatén Bandung Barat
- Pantai Batukaras, kabupatén Ciamis
- Pantai Blanakan, kabupatén Indramayu
- Pantai Cipatujah, kabupatén Tasikmalaya
- Pantai Palabuhanratu, kabupatén Sukabumi
- Pantai Pangandaran, kabupatén Ciamis
- pantai tanjung baru, kabupaten karawang
- Pantai Pondok Bali, kabupatén Subang
- Pantai Rancabuaya, kabupatén Garut
- Pantai Santolo, kabupatén Garut
- Puncak, kabupatén Bogor
- Selabintana, kabupatén Sukabumi
- Situ Bagendit, kabupatén Garut
- Situ Ciburuy, kabupatén Bandung Kulon
- Situ Cileunca, kabupatén Bandung
- Situ Gede, kota Tasikmalaya
- Situ Lido, kabupatén Sukabumi
- Situ Paténgang, kabupatén Bandung
- Taman Buah Mekarsari, kabupatén Bogor
- Taman Bunga Nusantara, kabupatén Cianjur
- Taman Safari Indonesia, kabupatén Bogor
- Waduk Cirata, kabupatén Bandung Kulon
- Waduk Darma, kabupatén Kuningan
- Waduk Jatiluhur, kabupatén Purwakarta
- Waduk Saguling, kabupatén Bandung
Wisata budaya [édit]
- Candi Bojongmenje, kabupatén Bandung
- Candi Cangkuang, kabupatén Garut
- Istana Bogor, kota Bogor
- Istana Cipanas, kabupatén Cianjur
- Kampung Kuta, kabupatén Ciamis
- Kampung Naga, kabupatén Tasikmalaya
- Karang Kamulyan, kabupatén Ciamis
- Kraton Kacirebonan, kota Cirebon
- Kraton Kanoman, kota Cirebon
- Kraton Kasepuhan, kota Cirebon
Wisata modern [édit]
- Pangandaran Waterpark, kabupatén Ciamis
- The Jungle Waterpark, kota Bogor
- Waterboom Lippo Cikarang, kabupatén Bekasi
Wisata rohani [édit]
- Makam Cut Nyak Dien, kabupatén Sumedang
- Makam Sunan Gunung Djati, kota Cirebon
- Makam Syech Abdul Muhyi, Pamijahan, kabupatén Tasikmalaya
- Situ Cangkuang, kabupatén Garut
- Situ Panjalu, kabupatén Ciamis


text:
Lord Rayleigh
John William Strutt, Baron Rayleigh ka-3 (gumelar 12 Nopémber 1842 – maot 30 Juni 1919 dina yuswa 76 taun) nyaéta saurang fisikawan Inggris, babarengan jeung William Ramsay, nimukeun anasir argon, hiji beubeunangan anu ngahasilkeun hadiah Nobél dina widang fisika dina taun 1904. Anjeunna ogé nimukeun hiji fénomaéna anu kiwari disebut hamburan Rayleigh, medar naha langit téh bet warnana biru, jeung ngira-ngira ayana beungeut gelombang anu kiwari dipikawanoh minangka gelombang Rayleigh. Buku karya Rayleigh, Theory of Sound (Téori Sora), nyaéta buku anu masih kénéh dipaké pikeun réferénsi ku para insinyur akustik nepika kiwari.
Strutt lahir di Langford Grove, Essex, jeung dina taun-taun awal hirupna ngarandapan kaayaan jeung kaséhatan anu piwatireun. Anjeunna asup ka sakola Harrow, saméméh nuluykeun ka universitas Cambridge dina taun 1861 pikeun diajar matématika di Trinitty College. Anjeunna meunang gelar Bachelor of Arts (Wrangler Senior jeung hadiah Smith ka-1) dina taun 1865, jeung Master of Art dina taun 1868.[1] Anjeunna tuluy kapilih jadi pupuhu di Trinitty. éta kalungguhan téh dicepeng nepika anjeunna nikah jeung Evelyn Balfour, anakna James Maitland Balfour, taun 1871. Anjeunna boga tilu urang anak lalaki jeung saurang anak awéwé. Dina taun 1873, nalika dina mangsa tilar dunya bapana, John Strutt, Baron Rayleigh ka-2, anjeunna diwaris Barony of Rayleigh.[2]
Sumber [édit]
- ↑ Strutt, the Hon. John William in Venn, J. & J. A., Alumni Cantabrigienses, Cambridge University Press, 10 vols, 1922–1958.
- ↑ Lord Rayleigh:The Nobel Prize in Physics 1904. The Nobel Foundation. 1904. diakses 1 Januari 2012


text:
Dodol Garut
Dodol nya éta jawadah nu liket jeung dalit pisan.[1]Dodol Garut mangrupa salasahiji kadaharan tradisional sarta hiji komoditas nu bisa ngangkat ngaran Garut salaku kabupatén produsén dodol nu miboga kualitas luhung, alus sarta dodol nu dihasilkeun ogé kacida loba rupana.[2] Dodol garut ogé geus kasohor kamana-mana lantaran rasana nu béda jeung dodol nu sarupa ti daérah lianna.[2] Industri dodol di Garut mimiti mekar ti taun 1926 ku Ibu Karsinah ngaliwatan prosésna nu kawilang basajan pisan nu satuluyna terus mekar nepi ka kiwari.[2] Hal éta alatan:
- Ngabogaan rasa nu béda sarta miboga kaleuwihan dibandingkeun dodol ti daérah nu séjénna.
- Hargana murah bisa kahontal ku sakumna masarakat sarta mangrupa kadaharan nu kawilang dipikaresep ku masarakat.
- Cara nyieunna kawilang basajan sarta bahan-bahanna ogé gampang ditéanganana.
- Henteu ngagunakeun bahan pangawét jeung panambah kadaharan lian nu sipatna sintetis.
- Ngabogaan kakuatan nu kawilang lila kurang leuwih 3 bulan.
Ieu komoditi gampang pikeun dimekarkeunana ku cara ngaréka bahan bakuna nya éta ngamangfaatkeun bahan lain saperti waluh, kentang, kacang, gedang, ganas, sirsak jeung réa-réa deui.[2] Salian ti éta, pamaréntah daérah ogé milu ancrub dina pemasaran ngaliwatan paméran-paméran, ogé ngaropéa kualitas produk dodol nu geus dipasarkeun.[2]
Cara Nyieun Dodol Garut [édit]
Dina proses nyieun dodol Garut, kabersihan jadi hiji hal nu pangpentingna.[3] Bahan-bahan nu diperlukeun pikeun nyieun dodol diantarana, cipati, gula bodas, gula beureum, ketan jeung uyah.[4] Cara nyieun dodol Garut: Bahan-bahan nu geus disadiakeun dihijikeun kana kancah sarta dipasak dina seuneu nu sedeng.[4] Dodol nu keur dipasak tong diantepkeun kitu waé bisi tutung handapna sarta jadi kerak.[4] Kulantaran kitu, nalika nyieun dodol urang kudu tuluy ngocék-ngocék éta bahan nu geus dihijikeun sangkan ngahasilkeun dodol nu hadé tur ngeunah.[4] Waktu nu dibutuhkeun pikeun ngagotrokkeun ieu bahan kurang leuwih salila 4 jam.[4] Sanggeus 2 jam, warna dodol robah jadi warna coklat semu kahideung-hideungan. Nalika éta ogé adonan dodol geus ngagolak nandakeun yén dodol téréh asak.[4] Sanggeus kitu asupkeun panambah rasa saperti coklat, wijén, susu, jahé, moka jeung nu lianna luyu jeung kahayang urang.[3] Tuluy éta dodol diasupkeun kana wadah sarta tiiskeun salila sapeuting. [3] Sanggeus tiis, dodol dikeureutan tuluy dibungkus. Dodol siap dipasarkeun.[3]
Dodol Picnic [édit]
Kiwari dodol diproduksi sacara modérn nuturkeun kamekaran jaman.[5] Salasahiji dodol garut nu kasohor nya éta dodol merek Picnic.[5] Dodol Picnic diproduksi sacara modérn ku PT Herlina Cipta Pratama di hiji pabrik nu kawilang gedé di daérah Pasundan Garut.[5] Ieu dodol teu saukur dijual di sakuliah nusantara tapi dijual ogé ka luar nagri.[5] Dodol Picnic khas Garut ieu bisa kasohor nepi ka luar nagri alatan tarékah jeung usaha Haji Iton, nu miboga pabrik dodol picnic.[5] Dina sajarahna, dodol Picnic kungsi sababaraha kali ganti ngaran jeung bungkus luar (kemasan) alatan pangaruh pasar sarta saingan jeung pihak lianna.[5] Mimiti medal ieu dodol maké merek Halimah.[5] Tahun 1950 diganti jadi dodol Fatimah.[5] Tuluy taun 1954 ganti deui jadi dodol Purnama.[5] Kitu ogé jeung bungkus nu dipakéna ngalaman parobahan, ti mimiti keretas biasa tuluy diganti ku kertas minyak jeung plastic PVC.[5] Tina dodol Purnama ganti deui jadi dodol Herlina, bungkusna mimiti ngagunakeun kertas duplék.[5] Ieu mérek Herlina teu lana diganti deui ku dodol Picnic nu dipaténkeun tanggal 14 Juli 1959 tug nepi ka kiwari kasohor kamana-mana.[6]
Referensi [édit]
- ↑ Danadibrata,R.A.2006.Kamus Basa Sunda.Bandung:Kiblat Kaca 173
- ↑ a b c d e Dodol Garut (Diaksés tanggal 19 September 2011)
- ↑ a b c d Mengintip Proses Pembuatan Dodol Garut (Diakses tanggal 24 September 2011)
- ↑ a b c d e f Dodol Garut Special Quality (Diakses tanggal 25 September 2011)
- ↑ a b c d e f g h i j k Suhardiman,Budi&Darpan.2007.Seputar Garut.Garut:Komunitas Srimanganti kaca 37
- ↑ Suhardiman,Budi&Darpan.2007.Seputar Garut.Garut:Komunitas Srimanganti kaca 38


text:
Gelombang pamawa
Gelombang pamawa (Basa Indonésia: gelombang pembawa, Basa Inggris: carrier wave, Basa Walanda: draaggolf) nyaéta wangun gelombang (biasana sinusoida) anu dimodifikasi (ditumpangan sinyal informasi) pikeun ngawakilan informasi anu dianteurkeun. Gelombang pamawa ieu biasana miboga frékuénsi anu jauh leuwih luhur (gancang) batan sinyal anu ngandung informasina.
Dina siaran radio, gelombang pamawa dipaké ku pakakas pangirim (transmitter) waktu ngirimkeun isarat (sinyal) ngaliwatan rohangan bébas atawa bahan tinangtu (contona cai pikeun komunikasi kapal selam) sahingga isarat kasebut bisa dipikangarti ku hiji pakakas panarima (receiver).
Pikeun pengiriman isarat sora (voice), aya dua wanda modulasi anu ilhar dipaké nyaéta modulasi frékuénsi atawa Frequency Modulation (FM) sarta modulasi amplitudo atawa amplitude modulation (AM). Sora dina FM atawa AM dikirimkeun kalayan bantuan gelombang pamawa. Pangiriman isarat gambar (image) ngagunakeun modulasi Vestigial-sideband modulation (VSB) anu mangrupa varian ti Single-sideband modulation (SSB). Modulasi SSB réa dipaké dina komunkasi handy talky.
Sanggeus gelombang pamawa dimodulasi (ditumpangan) ku isarat, mangka baris lumangsung dibangkitkeeun frékuénsi harmonik (harmonic frequency) anu lega. Harti lega di dieu nyaéta réa. Dina modulasi VSB sarta modulasi SSB, kalolobaan frékuénsi gelombang pamawa ditambah frékuénsi harmonikna sarta disaring atawa ditapis pikeun ngahémat rubakpita (bandwidth).
Frékuénsi hiji setasiun radio, contona radio SUARA METRO Jakarta nu boga frékuénsi 107,8 MHz, sabenerna mah mangrupa frékuénsi ti gelombang pamawa anu dipaké. Gelombang pamawa ieu henteu meunang sambarangan, tapi kudu meunang idin ti regulator telekomunikasi di Indonésia, dina ha lieu Direktorat Jenderal Pos dan Telekomunikasi.
Sawatara padika komunikasi radio panganyarna henteu deui ngagunakeun gelombang pamawa nu katara, contona dina padika spektrum sumebar (spread spectrum) sarta pita ultra-rubak (ultra wide band) jeung COFDM. Anu pamungkas ieu dipaké pikeun pangiriman siaran televisi HDTV.
Tumbu kaluar[édit]
Carrier Wave ti Texas University


text:
SI GENDUL NYABA KA BULAN
Thursday, March 24, 2011 2:49:30 AM
CARPON
BAG. KADUA (2).
Kakaraeun. Enya oge manehna babaturan ngaji Jang Herman acan pirajeunan ari nganjang mah. Pareng sakalieun diajak oge langsung nolak. Si Gendul sok gancang inget kana papatah Ema-na, "Ari euweuh perlu ulah sok ulin di imah batur, komo dinu beunghar mah era! Urang mah jelema teu boga." Tapi harita, lat wae manehna poho.
"Ari maneh arek kamana, sih?" si Emen ngenyang sarung si Gendul anu dikongkoyangkeun dina beuheung, basa rek nyolonong ka ruang tengah.
"Lain lalajo te....a," si Gendul mundur bari nyengir. Sirahna ngadangheuak, kaeurad samping anu dibetot.
"Di kamar Jang Herman lalajona. Di ruang keluarga mah era atuh ku kolotna!" cek si Emen ngaharewos.
Kamar Jang Herma teh lalega. Laluasa teuing keur ukuran budak pantaranana. Pangeusina lengkep. Pangabutuh di kamar nyampak sagala aya.
Si Gendul molohok, basa merhatikeun meja ukir tunjangeun risbang. Kabitaeun pisan ningali koleksi rupa-rupa kaulinan. Momobilan, robot, miniatur kareta api jeung cocooan laina dijajarkeun mani rapih. Ngaderet beres, kawas pajangan di toko. Di juru, dina meja belajar aya saperangkat komputer lengkep jeung mesin citakna. Gigireun lomari jati tilu muka, dina erak, ngabagug televisi tujuh belas inci. Dihandapna nyusun parabot elektonik sejena. Aya DVD, PS game jeung kasetna.
"Eh, bagja ari jadi anak nu beunghar," pikir si Gendul.
"Kunaon hulang-huleng wae, Gendul." Jang Herman ngareret bari mesem. Si Gendul ngalieus, asa katohyan.
"Henteu. Uing mah hayang geura nongton pilem tea, Jang." pokna.
***
Maju ka peuting acara TV mingkin rame. Meh unggal canel nayangkeun pilem-pilem barat, anu teu pantes ditingali ku barudak. Lalajo pilem anu dipikaresep barudak tuluy aranteng. Perhatian museur kana jalana pilem. Rarobah diukna lamun kaselang iklan, ngarahuh bari tingkuliat. Si Adun mah aya aturan ngagoler heula.
Sabenerna eta pilem teh tongtonan dewasa. Pilem barat! Caritana ngalalakonkeun datangna mahluk asing anu disebut Alien, ka Bumi nyulikan bangsa manusa. Puguh we dunya ngadadak geunjleung. Loba masarakat anu kawenehan, nyaksian barang aneh kakalayangan di awang-awang. Bentukna aya nu jiga kapsul, lonyod panjang tingburinyay harurung. Sakapeung aya anu mangrupa piring raksasa. Pamrentah satempat kawalahan. Meh unggal poe aya laporan ti tiap daerah anu kaleungitan ku wargana.
Saurang Profesor ngarasa prihatin mireungeuh eta kajadian. Manehna muter otak, neangan solusi pikeun gancang nyieun tindakan. Tuluy ngumpulkeun para elmuwan, badami ngayakeun riset jeung panalungtikan.
Ngan sakoteap, pesawat anu bisa nembus ruang angkasa geus diciptakeun. Sanggeus beres jeung tarapti sagalana, pesawat diluncurkeun. Orokaya, can oge tepi ka tempat tujuan di pegat manten ku Alien anu leuwih tiheula ngambeu tempatna bakal diserang. Der perang rongkah di antariksa. Masing-masing ngaluarkeun senjata pikeun ngelehkeun kakuatan musuh. Ahirna pasukan Alien mimiti kadeseh.....
Tabuh dua welas, pilem anggeusan.
"Urang balik, Emen, hayang sare uing mah." cek si Gendul bari merelek heuay. Si Emen unggeuk. Panona geus lindeuk, ceuleuyeu tunduheun. Jung narangtung bari babatek.
"Geuingkeun heula si Adun." Jang Herman nunjuk ka si Adun anu sila mendeko bari peureum. Si Emen nepak taktak si Adun.
"Ieuh, hayu balik!" cenah.
"Mmmh...... Hap! Tenang Pa, tembak di tempat nya, ngarah kojor semuah....!" tembal si Adun bari angger panona peureum. Leungeun ngopepang teu puguh anu dicekelna.
"Ari maneh nyarita naon?" si Emen keheuleun. Sirah si Adun didegungkeun satarikna.
"Aaaah......" si Adun beunta. Rungah-ringeuh, "Anggeusan pilem teh, Jang?" pokna.
"Loba tatanya, monyong. Anggur susut eta dahdir. Hayu balik!" si Emen ngaleos kaluar nuturkeun si Gendul.
****
Srog ka hareupeun imahna, si Gendul rada hemar-hemir rek gegeroan teh. Aya rasa sieun, Ma Rukmi indungna bakal ngambek. "Tapi piraku kudu sare di tepas." cek pikirna.
Bersambung.....


text:
Basa resmi
Basa resmi nyaéta hiji atawa leuwih basa anu dipaké ku pamaréntah dina hiji nagara pikeun medar aturan atawa émbaran pamaréntah. Basa dipaké ku warganagara pikeun nyambung kalayan kantor-kantor pamaréntah sacara resmi, sarta ogé mangrupa basa anu dipaké dina pangajaran di widang atikan.
Remen ogé (salah sahiji) basa resmi hiji nagara lain basa pituin nagara kasebut, tapi basa ti kaum pangjajah. Komo remen ogé basa resmi henteu ngabogaan panyatur tulén. Hal ieu lumangsung antara séjén di sawatara nagara di Afrika urut jajahan Perancis, Singapura jeung basa Inggris, Suriname jeung basa Walanda, sarta Timor Wétan jeung basa Portugis.


text:
Perang Jinshin
Perang Jinshin (壬申の乱 jinshin no ran?) nyaeta runtuyan perang rebutan kawawasaan di Jepang nu kajadian dina taun 672 sanggeus pupusna Emperor Tenji. Kaisar Tenji tadi nunjuk dulur lalakina, Prince Ō-ama keur gagantina, tapi terus robah pikiran ku nunjuk putrana Prince Ō-tomo.
Hal ieu nyababkan perang sodara rebutan kakawasaan. Kaisar Ō-tomo, nyepeng jabatan kurang ti sataun sanggeus diangkat jadi kaisar. Emangna, Ō-ama ngagantikeun jadi Kaisar salaku Kaisar Temmu.
Rujukan [édit]
- "Jinshin no Ran." (1985). Kodansha Encyclopedia of Japan. Tokyo: Kodansha Ltd.


text:
Pulo Wake
Pulo Wake (ogé kawanoh salaku Atol Wake) mangrupakeun hiji atol karang; miboga garis basisir 12 mil di Samudra Pasifik Kalér. Mangrupakeun hiji téritori nu teu kaorganisasi jeung teu kagabung ti Amérika Sarikat, diusrus ku Biro Hubungan Insulér, Departemén Jero Nagri Amérika Sarikat. Aksés ka pulo ieu dilarang, jeung sagala aktivitas di pulo ieu diatur ku Angkatan Udara Amérika Sarikat. Aya ogé fasilitas misil nu dioperasi ku Angkatan Darat Amérika Sarikat. Pulo nu panggedéna, Pulo Wake, mangrupakeun puseur aktivitasna jeung miboga hiji landasan pacu 9.800 suku.
Réferénsi [édit]
- ↑ Coastline for Wake Islet: 120 mi (190 km); Coastline for Wake Atoll: 210 mi (340 km)


text:
Taksi
Taksi nya éta angkutan umum nu ngagunakeun mobil keur ngangkut panumpangna.[1]
Sajarah Taksi [édit]
Mimitina bisnis taksi mekar tina bisnis jasa nyéwakeun karéta kuda nu ukuranna leutik, Hackney Carriage di Paris jeung London dina awal abad ka-17. [2]Taksi modérn mimiti aya ditandaan ku kapanggihna alat ngukur argométer ku Wilhelm Bruhn taun 1891. [2]Gottlieb Daimler dina taun 1897 dikenal minangka jalma nu mekarkeun taksi modérn ku nyieun argométer nu ngarana Daimler Victoria.[2] Dina tanggal 16 Juni 1897, Daim Victoria dikirim ka Friedrich Greiner, pangusaha Stuttgart nu mimiti nyieun pausahaan taksi di dunya kandaraan maké tanaga batré.[2] Pamakéan kandaraan nu maké tanaga bahan bakar minangka taksi aya dina taun 1899 di Paris, 1903 di London jeung 1907 di New York. [2]Taxicab New York diimpor ku Harry N Allen ti Paris sarta manéhna téh jalma kahiji nu ngagunakeun warna konéng dina Taxicab New York ku tinimbangan warna éta nu pangbabarina dipikanyaho di jalan. [2]Taksi terus mekar di abad 20 jeung kamekaranana nambahan dina taun 1940 ku digunakeunana radio komunikasi dua arah salaku instrumén panglengkep dina taksi. [2]Kagunaan radio ieu mantuan pisan komunikasi operator jeung supir dina ngalayanan order palangganna.[2] Dina taun 1980, asup téhnologi komputer nu digunakeun keur alat distribusi order.[2] Ayeuna régulasi taksi nu eusina ngeunaan spésifikasi kandaraan nu bisa digunakeun sarta prosedur-prosedur dasar dina prosés layanan palanggan taksi jadi salah sahiji panitén penting keur pamaréntah dina widang transportasi.[2] Taksi jadi ikon kamekaran kota bisnis jeung pariwisata di dunya.[2]


text:
Karajaan Walanda
Karajaan Walanda (Basa Walanda: Koninkrijk der Nederlanden ) nyaéta hiji nagara berdaulat anu ngabogaan wewengkon-wewengkon di Éropa Kulon (Walanda) jeung Karibia (Aruba sarta Antilles Walanda). Katilu bagian ieu meunang sebutan "nagara-nagara", sarta babarengan ngahariji dumasar sasaruaan minangka mitra dina karajaan. Sanajan kitu, posisi konstitusional maranéhanana henteu sarua. Kadua nagara Karibia ngabarogaan otonomi, sakumaha diatur dina Piagam Karajaan Walanda, anu mangrupa dokumén utama karajaan saprak warsih 1954. Piagam ogé méré hak ka Aruba sarta Antilles Walanda pikeun maréré pamadegan, lamun aya urusan anu mangaruhan maranéhanana sacara langsung.
Walanda diparéntah ku institusi karajaan anu disebutkeun dina Piagam, tapi pangaturan gawéna aya dina Konstitusi Karajaan Walanda. Konstitusi Karajaan Walanda nyaéta hukum pangluhurna karajaan nepi ka jeung warsih 1954. Saterusna dokumén kasebut tetep mangrupa asal ti mana institusi-institusi karajaan dimimitian, sarta (luyu artikel 5 ti Piagam) mangrupa bagian pangbadagna dina pangaturanana. Alatan nepi ka ayeuna euweuh institusi anyar anu dijieun ku karajaan, mangka Walanda tetep ngajalankeun urusan-urusan internal sarta eksternalna luyu kapasitas dokumén kasebut pikeun Karajaan Walanda.
Suriname nyaéta nagara konstituen di jero karajaan, dina mangsa antara 1954-1975. Sanggeus mangsa kasebut, manéhna saterusna jadi republik anu merdika. Aruba geus nagara konstituen anu terpisah ti karajaan saprak 1986. New Guinea Walanda nyaéta wewengkon dependensi karajaan ieu nepi ka kalayan 1962, tapi lain minangka nagara otonom.
Raja sarta ratu Walanda[édit]
Di handapeun ieu téh daptar raja sarta ratu ti karajaan Walanda (dinasti Oranyeu-Nassau) saprak 1813 nepi ka ayeuna.


text:
Assalamu’alaikum Wr. Wb.
Hadirin anu ku simkuring dipihormat.
Dina danget ieu sim kuring bade ngadadarkeun babad singkat Sukamulya.
Sateuacana taun 1740, Cipanas mangrupikeun Cantilan ti dayeuh Cigadung. Cipanas anu mangrupukeun Cantilan ti Cigadung ngagaduhan kahayang nyaeta ngatur pamarentahan sorangan. Alesanana elmu-elmu anu dipiboga ku tokoh-tokoh masyarakat di dayeuh Cigadung sarua jeung anu dipiboga di daerah Cantilan.
Dina hiji waktu aya hiji kajadian :
- Di dayeuh Cigadung aya acara hajatan, di antarana tokoh eta ngundang ka tokoh-tokoh Cantilan. Kusabab datangna telat dahareun anu dihidangkeun kanggo para tamu ti Cantilan robdah wujudna janten sadaya aratah deui, ku tina saktina tokoh dayeuh Cigadung. Bakakak hayam jago robah jadi hirup deui nepi bisa kongkorongok deui, komo deui dahareun anu sejena tina sayuran jadi aratah deui.
- Masih nuju hajatan di dayeuh Cigadung, tokoh-tokoh ti Cantilan ngahadiran. Ngahadirana teh mawa lisung kaahengan anu teu asup akal. Kaahengan eta lisung teh bisa leumpang sorangan diiringkeun ku tokoh-tokoh nu bade ngahadiran hajatan, eta lisung teh haluna di aradu nepikeun katingburicak ngaluarkeun seuneu. Atuh di pasamoan teh mani ribut tingkoceak sarieuneun kahuruan.
Tah kitu geuning kabisa karuhun baheula mah araheng.
- Sabalikna di Cantilan aya hajatan. Tokoh anu ti dayeuh di undang oge. Bewara undangan nepi ka 3 kali tacan datang keneh bae. Kusabab urang Cantilan keuheuleun di undang teu datang bae, urang Cantilan teh ngutus deui salah saurang tokoh, kakara maranehna daratang.
Kusabab asa dihina, tokoh masyarakat Cantilan hayang nembongkeun elmu anu dipibogana. Waktos tamu masih diperjalanan keneh, pribumi meuncit munding. Waktos undangan daratang munding teh keur disisit, para tamu dipiwarang caralik heula dibalandongan. Nembe oge para tamu caralik dadak sakala eta munding teh hirup deui, terus ngubrak-ngabrik tamu anu nuju caralik. Geus pasti nimbulkeun kaributan jeung papaseaan. Nu ngakibatkeun eta kampung jadi panas. Ti harita kampung eta katelah jadi kampung Cipanas.
Saur para karuhun baheula, di dayeuh Cantilan aya sumber cai panas, tapi dugi ka ayeuna teu acan kapendak. Nu aya di hulu dayeuh Cigadung teh ngarana bae Cipanas, Cantilan anu karamat nepi ka ayeuna di ngaranan “Rama Ketib”. Lamun aya budak bade disunat sok dipake ngembang, jeung aya batu nu sok di pake tatapa atawa tempat karumpulna tokoh-tokoh masyarakat.
Dina tahun 1980 Cipanas digentos namina janten “Sukamulya”.
Sakitu manawi dongeng babad Sukamulya. Hapunten tina sagala kakiranganna. Hatur nuhun tina sagala perhatosanana, mudah-mudahan ieu carita teh malaraya mangtratna kanggo urang sadaya. Amin Ya Robal Alamin.
Billahi Taufiq Walhidayah Wassalamu’alaikum Warohmatullohi Wabarokatuh.


text:
Boneka
FIKMIN-PR -- "Mamah, hoyong boneka." Sora lemes tur ngeleter ku kasakit ngageuri pinuh harepan, ditimpah ku sorot panon ngalimba. Kuring rut ret kana wadah runtah tukangeun pabrik boneka, susuganan aya boneka urut atawa gagal produksi.
Dikorehan handapeun kardus. Tah, geuning aya. Boneka geulis, buukna hideung meles galing muntang. Matak rus ras kanu nungguan boneka di kolong jembatan.
Boneka dirawu, diteuteup, siga nu ngajak ngiceup. Gura giru dikeresekan. Muru ka imah tinu kardus, hahariringan sapanjang jalan. Nepi kanu dijugjug, langsung ngarumpuyuk nempo widadari nu geus leungiteun renghapna.
Kuring ngoceak maratan langit. Boneka dina keresek dibenyeng, ditompokeun kanu geus teu nempo. Dialungkeun. Ragrag gigireun nu geus ngajepat.
Barang ret, kana boneka. Aya imut ngagelenyu, sorot panonna pinuh ku kabungah. Kucap kiceup salin rupa. (Liezbella Swanzen)***


text:
Garpu
Garpu nya éta parabot dahar, panyocog kadaharan, sabalikna tina garpu nya éta séndok.[1] Garpu leutik gunana pikeun nyocog kuéh nu rek di huapkeun.[1]
Pamakéan garpu sapopoé pikeun dahar mangrupa perkembangan anu pohara mutakhir dina sajarah manusa.[2] Jaman baheula mah ngagunakeun régang leutik bercabang minangka sarupaning garpu alamiah pikeun nyokot daging.[2] Sawatara ahli boga pamadegan yén garpu magrupa jamparing, sarta yén dina awalna garpu nyaéta sarupaning tusuk huntu anu dipaké pikeun nyokot sésa kadaharan di antara huntu.[2]
Garpu anu sakumaha urang wawuh mimiti ngan dipaké pikeun masak sarta nyekel daging bari dipotong-potong.[2] Garpu-garpu anu kahiji ieu panjang sarta beranting dua, sarta dijieun ti beusi, tulang, sarta kai teuas. Sanggeus waktu anu pohara lila, garpu kakara ditarima sacara umum pikeun dipaké dahar.[2] 300 taun katukang, garpu mangrupa barang anu pohara ahéng di Éropa.[2] Sabenerna di Perancis, saban jelema dahar jeung leungeun nepi ka abad ke-17.[2] Komo di Karajaan Louis XIV anu megah kalayan perjamuan-perjamuan badag di Karajaanna ogé euweuh anu ngagunakeun garpu.[2]
Sabot jalma-jalma mimiti mimitian ngagunakeun garpu pikeun dahar, jalma-jalma séjén ngomongkeun yén maranéhanana miboga sikep pinilih teuing. Dina abad ke-16, jalma-jalma anu ngagunakeun garpu di Venice masih dianggap rada ahéng. Di Venice, unggal jelema dilayanan, di gigireunna péso sarta séndok, jeung garpu pikeun nyekel daging bari motongna, alatan maranéhanana nganggap hal éta mangrupa kalakuan goréng, ku kituna, jelema kudu nyabak daging ku leungeunna.[2]
Saprak abad ke-17, tatakrama di méja makan mekar di kabéh lingkungan modern.[2] Garpu pérak mimiti muncul di sakumna Italia.[2] Sarta nyanghareupan ahir abad ke-18, garpu éta ditarima minangka hiji kawajiban di imah jalma-jalma anu pangsopanna.[2]


text:
Careuh bulan
Careuh bulan (Paradoxurus hermaphroditus) nyaéta mamalia saukuran ucing ti kulawarga Viverridae pituin Asia Tenggara jeung Cina kidul. Beurat rata-rata careuh bulan ngan 3,2 kg, panjang awakna 53 cm, sedengkeun buntutna 48 cm. Awakna ieu ditutupan ku bulu rancung kelir hawuk kolot, iwal dina suku, ceuli, jeung sungutna anu hideung.
Ieu sato téh liarna peuting. Najan kawentarna mah beuki bungbuahan (kayaning buah manggah, rambutan, buah kawung, jsb.), careuh bulan sabenerna mah omnivora, sabab beuki ogé serangga jeung sasatoan leutik lianna, kaasup beurit. Pikeun tutuwuhan sabangsaning kawung jeung kopi, careuh bulan téh gedé jasana dina nyebarkeun bibitna. Lian ti di leuweung, ieu sato loba ogé hirup di lingkungan deukeut pilemburan, malah di dayeuh anu aya keneh tatangkalanana mah ieu sato téh kadang kawénéhan.
Careuh bulan dingaranan 'hérmaprodit' kusabab boh nu jalu atawa nu bikangna pada-pada boga kelenjar handapeun buntutna nu ngabentuk kanjut. Ieu kelenjar bisa nyemprotkeun cairan anu bauna has mirip bau daun pandan. Cakarna sareukeut, sahingga pinter tétérékélan dina tatangkalan atawa wangunan.
Careuh di tatar sunda mah dibagi kana opat rupa, nyaeta:
- Careuh bulan, anu ciri-cirina pangawakan ageung, warna bulu rada bodas nu dikombinasi sareng warna hideung sok sumawanten dina sirah sareng beungeut.
- Careuh gintung, anu ciri-cirina bulu dikombinasi warna hideung corak loreng.
- Careuh dedes, anu ciri-cirina mirip meong congkok, warna bulu kombinasi belang dina buntutna.
- Careuh ganggarangan, anu ciri-cirina warna bulu rada kacoklatan.
Subspésiés [édit]
Careuh bulan loba subspésiésna:[1]
- P. h. balicus
- P. h. bondar
- P. h. canescens
- P. h. canus
- P. h. cochinensis
- P. h. dongfangensis
- P. h. enganus
- P. h. exitus
- P. h. hermaphroditus
- P. h. javanica
- P. h. kangeanus
- P. h. laotum
- P. h. lignicolor
- P. h. milleri
- P. h. minor
- P. h. musanga
- P. h. nictitans
- P. h. pallasii
- P. h. pallens
- P. h. parvus
- P. h. philippinensis
- P. h. pugnax
- P. h. pulcher
- P. h. sacer
- P. h. scindiae
- P. h. senex
- P. h. setosus
- P. h. simplex
- P. h. sumbanus
- P. h. vellerosus
Rujukan [édit]
- Wikipédia basa Inggris. Asian Palm Civet. Dicutat 27 Séptémber 2007.
- ↑ a b Citakan:MSW3 Wozencraft
- ↑ Mustelid Specialist Group (1996). Paradoxurus hermaphroditus. 2006 IUCN Red List of Threatened Species. IUCN 2006. Dipulut ping 12 Méi 2006.


text:
Ku : Mamat Sasmita
(Moderator Kusnet – Komunitas Urang Sunda di Internet)
Bismillahirohmanirrohim
Assalamualaikum Wr WbBUBUKA
Da’wah teh hiji kagiatan umajak boh ka sorangan boh ka anu sejen bisa bae ngan ka saurang atawa ka lobaan,
Tujuan Da’wah nyaeta umajak kana kahadean (amar ma’ruf) jeung supaya ngajauhan kagorengan (pagawean munkar) sangkan meunang barokah dunya akherat.
Dina nepikeun da’wah kudu make basa( bahasa) anu dipikaharti ku pamilonna (mustami), supaya naon-naon anu ditepikeun ku juru da’wah kudu nepi ka para mustami kalawan sagemblengna, ulah aya salah persepsi, komo deui salah harti
Dina ieu makalah disebutkeun da’wah dina basa Sunda, basa Sunda nyaeta basa anu digunakeun ku urang Sunda sedengkeun urang Sunda nyaeta jalma anu ngaku dirina urang Sunda turta diaku sabage urang Sunda ku nu sejena.
Hiji jalma can bisa disebut urang Sunda lamun sakadar dijurukeun di tanah Sunda, inyana kudu boga ciri-ciri anu leuwih , sahenteuna kudu bisa basa Sunda, kudu ngarti kana adat istiadat urang Sunda, nyaho sajarah Sunda, seni Sunda, folklore Sunda, ageman (pandangan hidup) urang Sunda, pondokna kudu nyaho Sunda sapuratina.
“ Jeung kami henteu ngutus Rasul saurang oge anging kalayan make basa kaomna, supaya ngajelaskeun ka maranehna. Jeung Alloh nyasarkeun sing saha anu dikersakeun ku Anjeuna sarta maparin pituduh ka sing saha anu dikersakeun ku Anjeuna, jeung Anjeuna Nu Maha Gagah, Nu Maha Wijaksana “
(Ibrahim-04)
Kukituna pantes pisan lamun da’wah make basa Sunda da keur urang Sunda, kapan basa Sunda teh basa rasa, tangtu kadengena ku urang Sunda lamun da’wah ditepikeun ku basa Sunda bakal leuwih nyerep tur bakal leuwih pageuh cumantel dina ati sanubari, atuh sabalikna pikeun da’i ngagunakeun basa Sunda teh bakal leuwih euyeub dina nyurahan bahan keur da’wah-na, da tangtu bakal dibeungharan ku adat budaya lokal nu jembar ku siloka, nu jembar ku ka-arifan lokal.MEDIA DA’WAH
Dawah dina media elektronik, urang watesanana bae media elektronik teh ku Radio jeung Televisi, sok sanajan aya keneh media elektronik anu sejen, kayaning telepon keupeul (hp, telepon genggam), da bisa bae telepon keupeul dijadikeun media da’wah ngaliwatan sms, aya deui saperti intelegensi network (IN).RADIO.
Taun tujuh puluhan, kacida ramena siaran radio di Bandung ku dongeng enteng pasosore, biasana dongeng teh dimimitian bada ashar asana lilana ngan sa-jam, caritana aya Si Buntung Jago Tutugan, Neng Elah, Nurelah, Kapincut ku Bandar Buntut jste, eta dongeng teh make basa Sunda, meh unggal imah nu boga radio ngadepong ngadepong we ngadarengekeun.
Sok sanajan caritana make kasang tukang carita silat, jeung stereotype deuih nu jahat mah tangtu eleh ku anu bener tapi da ari dilenyepan kalawan gemet mah aya nilai da’wahna.
Kaom dangu bisa mapantes (ngahudang imajinasi) kumaha hut hetna dina adegan nu keur adu jajaten, jeung ongkoh deuih juru dongeng teh ku bisa mawa suasana, ngagilek-gilek sora boh sora nu keur ambek atawa ku ngadegdeg bakat ku sieun, kacida imajinatifna, nepi ka kaom dangu teh asa kabawa lamun carita keur ambek asa kabawa ambek atuh sabalikna lamun keur tunggara asa kabawa tunggara.
Ayeuna geus sabaraha puluh taun ti harita, studio radio beuki nambahan boh anu tetep di AM atawa FM (taun tujuhpuluhan mah radio FM teh carang keneh pisan), atuh acarana beuki euyeub, ngan hanjakal mangsa kiwari carita dongeng siga taun tujuh puluhan, geus tara kadenge, sigana kasilih ku acara sejen atawa kasilih ku acara televisi.
Pikeun lumangsungna hiji siaran radio sabenerna mah secara teknik teu hese hese teuing tinggal boga pemancar, audio set jeung rohangan anu nyukupan keur penyiarna, sakitu ge geus cukup, ngan dina palebah ngagunakeun frekuensi eta kudu ngabogaan ijin ti pamarentah, henteu sagawayah bisa ngagunakeun frekuensi, jeung dina mangsa kiwari siaran radio teh kudu ku badan usaha anu resmi.
Watek (karakter) Radio teh auditif nyaeta kaom dangu ngan bisa ngadenge sora, teu aya tulisan (text) komo deui gambar, akibatna sora penyiar nu kadenge teh kudu langsung kaharti ku kaom dangu, artikulasi kudu alus, ancad laer-na (intonasi) kudu merenah jeung eusina ulah ngayayay, ulah matak bosen nu ngadenge, vibrasi wanda sora ge kacida mangaruhanana, nu halimpu matak ngeunah kadengena.
Aya deui watek radio anu sejenna nyaeta sakoteap (selintas) dina harti lamun tea mah panyiarna salah maca berita atawa salah persepsi, tangtu nu kadenge ku kaom dangu oge salah, bakal kacida fatal-na lamun eta kasalahan teu eungeuh ku penyiarna, hese dibalikan deui.
Anu jadi kaunggulan tina radio nyaeta bisa siaran langsung “real time”, bisa nepikeun beja saharita bareng jeung kajadianana hiji perkara, upamana siaran langsung kacilakaan atawa siaran langsung laporan pandangan mata maen bal.
Acara siaran radio rupa-rupa, ti lagu nepi ka ngabahas masalah panyakit atawa korupsi, kitu deui da’wah geus jadi hiji mata acara anu maneuh dina siaran radio. Nya ieu pisan anu jadi daya tarik keur kaom dangu sagemblengna, sok sanajan aya nu sejenna kayaning kakuatan pancar jeung modulasi (FM/AM, anu mangaruhan kualitas sora)
Acara Da’wah.
Data sababaraha radio nu aya di kota Bandung, mere lolongkrang waktu keur siaran acara kaagamaan/da’wah paling gede 30 % nu pangleutikna 4.5%.
NO Studio Radio Siaran Agama ( %)
1 Paksi ( AM 1602 KHz Kota Bandung) 30 %
2 Mutiara (AM 1314 KHz Kota Bandung) 20 %
3 Lita (FM 90.75 MHz Kota Bandung) 20 %
4 Maestro (FM 92.50 MHz Kota Bandung ) 20 %
5 Antasalam (FM 106.5 MHz Kota Bandung ) 15 %
6 Garuda (FM 105.45 MHz Kota Bandung) 10 %
7 Mara (FM 106.85 MHz Kota Bandung ) 10 %
8 Oz (FM 103 MHz Kota Bandung) 5 %
9 Ardan (FM 105.8 MHz Kota Bandung ) 5 %
10 KLCBS (FM 100.55 MHz Kota Bandung ) 4.5 %
(Sumber data : PRSSNI Jabar http://www.prssnijabar.or.id/pd.php , dikunjal 20 Nop 05)
Da’wah dina radio anu make basa Sunda keur di kota Bandung mah ceuk rarasaan geus aya di baheula mula, geura lamun di monitor sabada subuh meh unggal radio raeng da’wah boh make basa Indonesia boh basa Sunda, atuh wandana rupa-rupa aya anu interaktif aya bae nu ngan ngajarkeun maca Al-Qur’an, aya oge anu ngajelaskeun langsung ka kaom dangu bab hiji perkara jste.TELEVISI
Tanggal 24 Agustus taun 1962 , pasosore TVRI munggaran ngayakeun siaran dina pembukaan Asian Games, nya mimiti ti harita Indonesia boga studio Televisi, mun teu salah siaranana ge masih hideung bodas, can aya keliran siga ayeuna
Lamun diitung nepi ka mangsa kiwari, Indonesia teh geus ngawasa media televisi salila opat puluh taun leuwih, jeung deuih dina mangsa kiwari nu disebut TV Swasta teh geus kaitung loba, boh anu skala nasional boh lokal, atuh lega ambahanana ampir sakuliah Indonesia da geus make satelit komunikasi (Palapa atawa Telkom)
Mangsa kiwari TV lokal teh geus loba, di Bandung we geus aya dua nu geus operasi atuh cenah nu keur tatahar aya keneh, kitu deui di kota sejen geus aya, siga di Bogor aya Megaswara TV.
TV lokal mah tangtu rada beda jeung nasional, tv lokal eusina bakal leuwih loba muatan lokalna, sabudeureun kota-na, geura tongton acara tv lokal nu aya di kota Bandung, kapan leuwih euyeub ku acara basa Sunda.
Ngan acara da’wah dina basa Sunda boh di tv lokal atawa nasional asa can kawenehan nangenan, leuwih nyindekel kana budaya, tapi kapan anu disebut da’wah teh lain bae ngan dina wangun ceramah bisa bae di kemas dina wanda sejen, bisa jadi jeung kasenian.
Didieu dipentes kaparigelan anu nyuguhkeunana, lamun urang bisa nimbus ka tv, entong waka tv nasional, tv lokal we heulaanan, tangtu bakal leuwih nyugemakeun hasilna sabab watek tv beda jeung radio.
Watek TV nyaeta audiovisual, dina praktekna leuwih nyindekel kana visualisasi tibatan audio, audio diusahakeun dijieun singget, padet, pemirsa disina nyaksian bari jeung disina nafsirkeun kajadian tina layar kaca, gambar ngabogaan kakuatan berita tibatan omongan.
Sudut gambar anu dipake ku kameraman, kudu ngawakilan mata para penongton, sok sanajan alusna hiji berita tapi salah nyokot sudut gambar (angel) tangtu bakal beda hasilna.
INTERNET.
Tamba kawaranan teuing urang sabit sauetik istilah-istilah anu mindeng dipake dina internet, internet singkatan tina interconnection networking bisa dihartikeun jaringan komputer sajagat, nu bisa silih sambungkeun antara computer nepi ka bisa aya komunikasi.
Website sok disebut situs, hiji alamat minangka jalan atawa konci pikeun ngambah eusi internet, contona www.urang-sunda.or.id , www singkatan tina world wide web nuduhkeun alamat internet, urang-sunda nuduhkeun ngaran website-na, ari or.id nuduhkeun wewengkon atawa domain, aya nu disebat co, com (commercial), go (government, pamarentahan), or (organization), edu (education), atuh id (Indonesia) nuduhkeun nagara asal padumukan misalna jp (Jepang), nl (Nederland, Walanda) jrrd.
E-Mail, serat elektronik (serelek), nyaeta hiji alamat anu unik (ngan hiji-hijina sadunya, ngan dipake ku saurang), lamun dibandingkeun jeung nomer telepon keupeul mah fungsina ampir sarua, bisa silih kirim pesen (message) dina wangun teks, gambar, sora atawa videoa. Contona matsasmita@telkom.net , matsasmita@yahoo.com
Juru Susud (search engine), nyaeta hiji alat anu disadiakeun ku hiji website pikeun nyusud hiji perkara anu kungsi ditulis/disimpen dina internet. Juru susud ieu kacida ngabantuna pikeun neangan bahan bacaeun atawa referensi keur perkara anu diguar, contona lamun urang neangan kecap sunda, bakal murudul nuduhkeun alamat eta website anu ngandung kecap sunda.Nu pangmindengna dipake juru susud teh nyaeta www.google.com .
Milis (Mailing List), ngarupakeun kumpulan alamat serelek nu bisa silih kirim secara broadcast, biasana sok ngarupakeun komunitas anu anggotana satujuan, eusina bisa ngarupakeun diskusi atawa hal-hal sejen anu keur jadi bahan obrolan, saterusna bisa silih pairan sasama anggotana.
Sangkan komputer urang bisa asup kana internet saheunteuna (nu pang saderhanana) urang kudu nambahan alat nu disebut modem (modulator demodulator) jeung bisa make saluran telepon (dial up) pikeun asup ka ISP (Internet Services Provider).NU NGAGUNAKEUN INTERNET
Nurutkeun statistik anu kungsi kabaca anu ngagunakeun internet sajagat teh ampir kana 964 juta, eta diwincik unggal benua lamun dibandingkeun jeung jumlah penduduk sadunya penetrasina 15% hartina kurang leuwih tina 6 jalma salah saurang kungsi make internet.
Di Asia anu panggedena penetrasina nyaeta Korea Selatan (65,2%) disusul ku Jepang (60,9%) di Asean panggedena Malaysia nyaeta 37,9 %, sedengkeun Indonesia ngan 7% (tina 14 jalma, saurang kungsi make internet), hanjakal teu aya data per propinsi.
Nilik tina data eta, internet geus jadi media anu kacida majuna, geus jadi trend setter malah bisa jadi indikator keur kamajuan hiji bangsa.
APJII Asosiasi Penyedia Jasa Internet Indonesia
Ngahaja ieu bukti nu digambarkeun dina table diluhur diberendelkeun didieu sangkan urang bisa ningali kumaha kamajuan sarana komunikasi nu disebut internet geus sakitu ngabajuna, geus ampir disebut kabutuhan sapopoe.
Sarana internet geus ngabantu pikeun urang dina widang widang sejena kayaning atikan, gawe, bisa bae keur kaulinan, atuh ngajadikeun diri urang lir aya dina komunitas global sok sanajan sifatna virtual (maya) anu tangtu bakal mawa parobahan dina sikep (kapribadian) kontak sosial jeung jalma anu lian, budaya, etika atawa moral.
Ieu media teh bakal kacida gede mangfaatna lamun urang bisa makena tur ngarti watek-na komo lamun didukung ku kanyaho kalawan parigel dina widang teknologina, lantaran internet (new media) boga kaunggulan diantarana :
1. Interaktif antar individu, bisa duaan atawa leuwih
2. Hubungan pribadi jeung media masa bisa babarengan jeung sawaktu
3. Inisiatif jeung waktuna ngayakeun komunikasi ditangtukeun ku sorangan teu gumantung ka batur
4. Sumber informasi anu bisa kapanggih teu kawatesanan kitu deui keur nyimpenna.
5. Global, bisa maca nu batur, bisa dibaca batur, jeung kabaca ku jalma sakuliah dunya, batas budaya batas nagara teu relevan.
Basa anu digunakan dina Website lolobana make basa Inggris nepi ka ampir sapertiluna tina sakabeh website anu aya sadunya ( dina waktu ayeuna jumlah kaca website teh kurang leuwih 8 milyar ), jadi lamun nilik kadinya basa Inggris kacida dominan, geus jadi basa internasional (tingali table dihandap), akibatna urang ge kudu kabawa bisa basa Inggris supaya ngarti kana eusi website, anu tangtu eusina bisa sagala rupa aya ti mimiti keur kaperluan usaha nepi ka anu sifatna pribadi, ti anu pang alusna nepi ka anu pang gorengna.
Basa Indonesia bae teu katingali aya dina urutan rangking kasabaraha, atuh komo deui basa Sunda, boa aya dimana.
Ngan teu kudu leutik hate da usaha kadinya mah geus aya, ngawanohkeun basa Sunda dina internet, da geus aya website anu make basa Sunda saperti Majalah Basa Sunda Cupumani, Majalah Mingguan Basa Sunda Mangle, Tabloid Basa Sunda Galura, Sundanet, Urang-Sunda, encan anu ayeuna keur jadi trend nyaeta webblog tea sok sanajan sifat pribadi, sosoranganan.
Atuh upaya sejen ge aya diantarana Kompuetrisasi Aksara Sunda Kaganga, ngeusian Wikipedia, Game (kaulinan) Basa Sunda, malah aya beja hawar hawar rek babarengan Nyundakeun Google, Nyundakeun program anu Opensources, jadi teu bisa dileuleungit anu haat kana basa Sunda dina internet teh aya.
Aya deui anu sifatna milis, anu husus make basa Sunda, nulis emailna kudu ku basa Sunda geus jadi aturan milis, sanajan masih aya keneh anu direumbeuy ku basa Indonesia, teu nanaon kapan maksudna ge babarengan diajar basa Sunda, asal ditepikeun bae alesanana.
Atuh upaya sejenna aya nyaeta hayang nyieun kecap istilah dina basa Sunda dina widang IT, keur dibaladah sanajan leuleutikan.DA’WAH BASA SUNDA DINA INTERNET.
Ceuk cenah watek internet nyaeta ngagabungkeun antara media citak (tulis), radio (sora) jeung tv (gambar/sora), sok sanajan masih aya halanganana diantarana kudu boga tempat keur nyimpen data anu kawilang gede, bisa diakses make saluran anu cukup lebar keur liliwatan data anu dipiharep, anu jigna mah kana biaya anu mahal.
Samemeh bisa nyimpen data dina internet, sakuduna urang miboga heula alamat anu unik (euweuh nu miboga kunu sejen), jeung kudu netepkeun heula naha domain teh rek make org atawa anu sejena.
Webdesigner
Nyieun rarancang kira-kira model kumaha website anu pantes, saluyu jeung visi misi anu rek ditepikeun, webdesigner leuwih nyoko kana tehnis nyieuna website anu tangtu kudu ngawasa basa anu pakait jeung nyieun website ti html,php jeung nu sejenna, dina ngararancang website kulantaran basa anu dipake nyaeta basa Sunda tangtu kudu ningalikeun wanda kasundaan jeung eusina da’wah atuh merenah lamun wanda kaislaman kaciri didinya, Web Designer bisa bae gawena ngan sakali sabab lamun geus jadi mah website-na tinggal nuluykeun, da wanda website mah teu kudu robah unggal waktu malah kudu rada tetep supaya jadi cirri anu mandiri.
Webmaster
Anu tugasna ngokolakeun website sapopoena, kasangtukangna leuwih hade ngarti kana tehnis nyieun website, bisi aya gangguan bakal bisa ngungkulanana
Jeung anu pangpentingna tugas webmaster nyaeta naha naskah/tulisan teh bakal lolos keur ditayangkeun dina website atawa sabalikna, ngawengku eusi tur tehnisna.
Editor Naskah
Samemeh naskah diasupkeun kana website teh sakuduna diedit heula boh wanda-na (html, atawa program teks lainna) boh eusina, atawa naha panjang teuing nepi ka kudu dimuat dua kali jeung hal lain anu kira kira bisa saluyu jeung kaayaan website.
Website dianggap sukses lamun loba anu ngajugjug (biasana sok aya alat ngitung jumlah anu kungsi nengetan), diluhur aya gambar siklus keur hirupna website, hiji website dianggap populer lamun loba anu ngajujug, alesan loba nu ngajugjug tangtu kulantaran alus eusina, alus wandana, alus ngokolakeunana, loba informasi anu ngahudang inspirasi jste, lamun geus kitu tangtu bakal hirup kalawan hurip, teu ngabibisani lamun bakal loba sponsor anu ngabayuan.
Tangtu aya tugas-tugas sejen kayaning : editor naskah, editor web jeung penulis-na., ieu tugas teh lain enteng enteng sabab kudu aya jadwal anu maneuh sangkan eusina web anyar tur langgeng (up to date), leuwih alus jeung sakuduna interaktif, supaya lamun aya pertanyaan ti anu ngajugjug bisa dijawab sok sanajan teu sapada harita.TANTANGAN JEUNG PELUANG.
Da’wah dina basa Sunda ngaliwatan media Radio atawa Televisi, rada beda jeung dina Internet, upamana dina Radio jeung Televisi aya nu disebut durasi, prime time, dina internet mah teu kawengku teuing ku waktu.
Kulantaran aya durasi (lilana siaran) tea, tangtu materi da’wah geus disiapkeun ti anggalna mula, malah lamun perlu mah direkam heula komo lamun ditepikeun dina wanda sejen, upamana dina wangun drama radio, drama TV (TV Play) dina waktu anu geus ditetepkeun kudu kahontal tujuanana, didieu tantanganana manajemen anu dipake teu beda jeung manajemen Rumah Produksi.
Komo ieu rek ditepikeun dina basa Sunda, penetrasi basa Sunda keur masyarakat kota sigana beuki dieu beuki ngaleutikan, aya tantangan anu husus dina nyiptakeun (kretifitas) materi siaran.
Masih leuheung keur media Radio lantaran lamun ningali data diluhur aya nu ngalokasikeun waktu keur da’wah anu nyukupan, sok sanajan teu togmol make basa Sunda, tapi aya harepan keur digarapna, lain deui dina media TV, asa leutik harepan lamun ditepikeun dina TV Swasta Nasional, sigana lamun TV local mah masih bakal mere lolongkrang, sok sanajan wandana kudu leuwih kreatif.
Mun leukeun lalajo TV local mimindengna tayangan basa Sunda teu jauh tina bobodoran, naha teu bisa masalah daria nu digarap ku TV local make basa Sunda, upamana da’wah dina wanda siga anu digarap ku Dedy Mizwar (Kiamat Sudah Dekat), atawa nyieun film dokumenter ngeunaan Kawah Tangkuban Parahu, dikaitkeun jeung da’wah saperti film anu dijieun ku Harun Yahya, make basa Sunda kalawan daria gunung ditilik tina jihad geologi jeung agama jste.
Aya garapan film indie ngeunaan Danau Bandung Purba, nu dijieun ku barudak ngora, kacida alusna lamun ditepikeun dina basa Sunda jeung dikaitkeun kana da’wah, kumaha lingkungan hidup ditilik tina bagbagan agama Islam. Didieu tangtu kudu boga kolsultan dina widangna, lamun ngabahas gunung atuh konsultanna geolog, lamun kasehatan konsultanna dokter.
Ieu ngarupakeun hiji peluang disagigireun da’wah aya udagan sejen nyaeta mere kasempetan pikeun ngamekarkeun basa Sunda anu aya hubunganana jeung paelmuan, sabab tangtu kudu aya istilah paelmuan anu ditarjamahkeun kana basa Sunda sok sanajan teu sakabeh istilah paelmuan kudu di Sunda-keun.
Prime time atawa waktu nu utama, bareto waktu televisi ngan aya hiji nyaeta TVRI anu disebut prime time teh antara jam salapan peuting nepi ka jam sapuluhan, dina waktu eta dianggap waktu anu panglobana lalajo TV, mangsa reureuh tapi can sarare, nya disuguhan ku warta berita, sigana kaayeunakeun anu disebut prime time teh geus loba ngageserna, aya sababaraha alesan diantarana jam gawe geus ngageser, bareto mah gawe teh ti jam tujuh isuk-isuk nepi ka jam dua beurang, komo poe Jumaah mah ngan ukur nepi ka jam sabelas, ayeuna waktu gawe ti jam dalapan isuk-isuk nepi ka jam lima sore ngan poe Saptu pere.
Jadi nu disebut prime time teh geus rada ngalogoran, acara da’wah mun nalingakeun dina televisi leuwih loba loba jam lima sabada subuh.
Keur media radio dina mangsa kiwari aya anu disebut Radio Komunitas, nyaeta studio radio anu ngabogaan ciri-ciri husus, diantarana nirlaba (lain radio komersial), materi siaran kudu husus, frekwensi geus ditangtukeun, daya pancar teu meunang gede (kira-kira radius 3 km), asa merenah lamun da’wah basa Sunda ge dijadikeun hiji tema husus keur nyieun radio komunitas.
Media Internet, lebar temen lamun ieu media anu unggal jalma secara pribadi bisa ngabogaan website kalawan haratis nepi ka teu dimangfaatkeun keur kamekaran da’wah dina basa Sunda, jeung deuih lamun oge kudu mayar asana teu mahal teuing pikeun boga tempat dina hiji server ti ISP, gumantung kana gedena anu dipikahayang, keur leuleutikan mah nyobaan we heula 40 MB, sataun waragadna teu leuwih ti lima ratus rebu rupiah.
Aya nu kudu jadi perhatian pisan nyaeta ngabarukeunana (update) naon-naon anu ditayangkeun, hal ieu jadi kalemahan anu lumrah, rea situs internet ti mimiti dijieun nepi ka lila angger bae siga kitu. Pagawean update, kudu jadi pagawean tim anu bisa diandelkeun.
Salian ti website, aya deui anu kudu dimangafaatkeun teh nyaeta milis (mailing list), geus disebutkeun harti jeung tujuanana milis di luhur, media ieu cukup ampuh keur ngumpulkeun jalma anu satujuan, lantaran sifat milis terbuka, saha bae bisa asup jadi anggota, didieu nu diandelkeun teh moderator sangkan lalu lintasna serelek (email) bisa ka monitor tur eusi tulisan unggal serelek bisa disensor bisi eusina papalingpang jeung misi anu geus ditetepkeun.
Lamun geus loba anggotana, moderator teu cukup saurang, bisa bae dua, tilu atawa leuwih, biasana dipilih ti anggota anu kira-kira kapercaya tur mampuh, utamana kudu rada nyaho widang teknisna.
Paguneman biasana leuwih nyoko kana diskusi hiji masalah anu keur haneut di masyarakat, atawa hal-hal poko lainna.
Loba mangfaat anu bisa dipetik tina obrolan dina milis, jeung anu geus tangtu kudu make basa Sunda sabage basa panganteur atawa tulisan anu ditepikeun, atuh eusina tangtu kudu nyoko kana masalah da’wah.
Anu jadi halangan keur akses kana internet atawa milis nyaeta masih kaitung mahal, sok sanajan ayeuna geus loba warnet (warung internet) anu mere pangaji sa-jam-na tilu rebu rupiah, tapi meureun ka warnet mah kudu bari ngingkig, sedengkeun di imah can tangtu bisa, lamun bisa ge upamana make system dial-up ka Telkomnet Instan, sa-jam-na kurang leuwih sapuluh rebu rupiah, kaitung mahal sanajan aya rasa nyaman sabab bisa dilakukeun ti imah sorangan.PANUTUP
Pangalaman kuring jadi moderator hiji milis nyaeta urangsunda@yahoogroups.com salila kurang leuwih lima taun, loba hal hal anu pikaresepeun, jeung loba mulungan elmu, sabab anu ngiluan kana milis teh rupa rupa profesi, aya seniman, pangarang, pagawe nagri, pagawe swasta, guru, dosen, murid sakola, mahasiswa, ti budak ngora dugi ka anu tos cetuk huis, atuh padumukanana lain we sakuliah Indonesia tapi loba deuih nu di luar nagri, hal ieu ngajadikeun euyeubna tulisan.
Anngota milis urangsunda@yahoogroups.com ayeuna geus aya kana 1700 anggota, produktipitas email sapoena aya kana saratus email leuwih, jadi kaitung loba. Keur jadi anggota teu hese ngan saukur ngirim email kosong ka urangsunda-subscribe@yahoogroups.com , aturanana anu utama kudu nulis ku basa Sunda, aya aturan sejen anu umum nyaeta tetep ngajaga sopan santun, kapan urang Sunda mah kawentar jalma anu boga etika. Kulantaran anggotana geus kaitung loba nya moderatorna ge aya 7 an, tugas moderator salian ti sangkan ulah aya pacogregan nya keur ngaping sangkan anggotana bisi aya nu nyiliwuri rek rek ngaruksak ieu milis. Anggota anu kakara asup kapaksa dimoderatoran heula, tulisanana anu asup kudu disatujuan heula ku moderator (approved), lamun geus kaciri tulisanana lain rek ngabalukarkeun pacogregan nya satuluyna mah sok dibebaskeun teu dimoderatoran deui.
Mangfaatna salian ti anu ditulis diluhur nyaeta leuwih ngaraketkeun silaturahmi papada urang Sunda, unggal taun aya acara rutin papanggih antar anggota nyaeta dina acara Halal Bi Halal Kusnet, taun 2004 di Cimalati Sukabumi, taun 2005 di Cipanas Puncak, atuh lamun ayah al anu perlu dibadamikeun sok aya Kongres (ngawangkong teu beres beres) madungdengkeun hal hal anu perlu digarap di “darat” .
Ku kahayang anggota milis dina taun 2003 nyieun hiji website alamatna di www.urang-sunda.or.id , ieu website teh gunana keur nyimpen tulisan tulisan anu kawilang alus tur keur ngawadahan hasil karya ti anggotana, anu geus diwadahan saperti digitalisasi Pusaka Sunda (majalah Sunda anu terbit ti taun 1922-1927), komputerisasi aksara Sunda (aksara Ngalagena) jste.
Sakali deui ieu media anu disebut internet, kacida perluna dimangfaatkeun keur da’wah dina basa Sunda, sahenteuna urang Sunda kaciri ngilu icikibung dina kamajuan teknologi internet. Basa Sunda kudu tetep dipake ku urang Sunda, naha rek kusaha deui dimumulena lamun lain ku urang Sunda sorangan.
Peupeujeuh ka barudak ngora basa Sunda ulah dianggap hese, kapan basa Sunda teh basa indung, basa anu pangheulana kadenge ku urang ti mimiti brol dijurukeun nepi ka urang kolot.
Basa Sunda bisa dipake keur naon bae, keur da’wah, keur teknologi, keur ekonomi jeung keur nu sejena, tinggal urang kudu mateakeun kalawan daria.
Prak.
Wassalamualaikum Wr Wb
Bandung Margawangi 13 Desember 2005
(Ieu tulisan ditepikeun dina acara : Lokakarya Da'wah Islam Napak kana Budaya Sunda nu diayakeun ku KB-PII Jawa Barat antara tanggal 17-19 Januari 2006, dimuat dina buku Ngamumule Budaya Sunda, Nanjeurkeun Komara Agama/ Perhimpunan KB-PII Jawa Barat / November 2006)
Daftar Pustaka :
1. Syaikh Abdurrahman A Khaliq, Methode dan Startegi Da’wah Islam, Pustaka Al Kautsar 1996
2. Prof Dr Suwarsih Warnaen, Pandangan Hidup Orang Sunda Seperti Tercermin Dalam Tardisi Lisan dan Satra Sunda, P dan K Bandung 1987
3. Saini KM, Pelik-pelik Kebudayaan Sunda dalam Jurnal Keb Dangiang No.1 Th 1, 1999.
4. Choiruddin Hadhiri SP, Klasifikasi Kandungan Al-Qur’an, Gema Insani Press,1994.
5. KH Qomaruddin Shaleh dkk, Al Amin Al-Qur’an Terjamah Sunda, Diponegoro Bandung,2003
6. Jack Febrian, Menggunakan Internet, Informatika Bandung,2003
7. Septiawan Santana K, Jurnalisme Kontemporer, Buku Obor,2005
8. Ward Hanson, Pemasaran Internet, Salemba Empat,2000
9. Asep Syamsul M Romli, Broadcast Journalism,Nuansa, 2004
10. Jack Febrian dkk, Kamus Komputer dan Istilah IT, Informatika Bandung,2002
11. Data lainna di kunjal tina Internet.


text:
Jumat, 10 Juni 2011
Pantun Lucu Bahasa Sunda | Sisindiran Basa Sunda
Aya roda na tanjakan, katinggang ku pangpung jengkol
Aya randa gogoakan, katinggang ku pohpor banpol
Batok kohok wadah huut, meuli eunteung jang bikeuneun
Budak montok gede hitut, nyeri beuteung, jeungjeuriheun
Kembang cula kembang tanjung, kembang sagala domdoman
Rek sabulan rek sataun, moal weleh diantosan..
[ Hendripamungkasred ]
Mulung tanjung tengah gunung, meunang cangkilung saguruntul
Nurus tunjung mbah dukun, ceunah nulung malah rahul
Pedah kuring kuralang kuriling, ucing ge'ring ngahariring
Tengah peuting jempaling jempling, kuring nyaring hayang ngising
Hayu mupu tiwu, ohan malah mobok pagu
Huntu linu murukusaunu, bongan tara ngosok huntu
Ka Jampang mawa pakarang, ajang pe'rang makalangan
Ka akang naha sale'mpang, akang sayang ngan ka yayang
Kaso pondok kaso panjang, kaso ngaroyong ka mimbar
Sono mondok sono nganjang, sono ngaloyor ka kamar
Saha we nu bade nyangke, kamari abdi nu ngajagi
Bebende nu hade hate, pamatri ati nu sajati
Colenak enak dicocol, Komo mun tambah kalapa
Beletak pitak ditakol , Poho mun sirah mitoha ..... Hampura abah teu dihaja!!!
Cikaracak ninggang batu, laun-laun jadi legok
Tai cakcak ninggang huntu, laun-laun nya dilebok..
[ Herdipamungkasred ]
Rincik rincang rincik rincang, aya roda na tanjakan
Sidik pisan sidik pisan, nyai teh bogoh ka akang..
[ Herdipamungkasred]
Cikaracak ninggan batu, Laun-laun jadi legok
Nincak ruhak dina batu,Laun-laun ngagorowok
Budak leutik bisa ngapung, Eta kalong ngrana
Botak saeutik jiga celempung, Asa hoyong ngarampa
Iwung bungkulna maju, nangka tangkalna dibabad
Indung tunggul rahayu, Bapak tangkal darajat
Daun hiris dibeungkeutan, dibawa ka juru leuiit
Anu geulis ngadeukeutan hayangeun dibere duit
Opat baris salah nyambung, mun tukang kakara ngabangun
Omat geulis ulah pundung, mun akang kapaksa nyandung
Aya listrik di masigit, caangna kamana - mana
Aya istri jangkung alit, hanyakal geuning waria
Sumber : ato suharto
pantundanpuisisuharto.blogspot.com
3 komentar:


text:
Sastra
Kecap sastra téh asalna tina kecap Sangsakerta; sas jeung tra. Sas téh akar kecap dina rundayan nu hartina : ngarahkeun; ngajarkeun; ngawulangkeun; méré pituduh atawa paréntah.[1] Tra téh mangrupa kecap ahiran nu biasana nuduhkeun alat; pakakas; sarana. Jadi Sastra hartina pakakas pikeun miwulang; buku pituduh; buku intruksi atawa buku pangajaran.[1] Dina budaya sunda aya nu disebut susastra anu hartina tulisan anu éndah.[1] Numutkeun A.Teeuw sastra téh etimologina tina basa Yunani téa littera; nu harti saujratna nya éta tulisan, éta kecap téh tuluy dipaké ku bangsa Latin, ti dinya nyebar ka sakuliah dunya, di antarana Inggris, Prancis, jeung Belanda.[2] Harti sastra (tulisan) téh kudu dipaluruh deui dina hubunganana jeung tujuh ciri basa tinulis. [2] Memang aya poténsi satra dina tujuh ciri basa tinulis tapi ogé sastra henteu idéntik jeung basa tinulis, lantaran aya sastra anu poténsina tina basa lisan nu disebut sastra lisan téa.[2]
Fungsi Sastra [édit]
Sastra dipercaya ngandung rupaning mangpaat pikeun kahirupan manusa .[2] Ajén guna sastra anu paling kakoncara nya éta :
- Éndah hartina sarua jeung méré hiburan atawa kasugemaan
- Manpaat hartina lain saukur heuheureuyan tapi kagiatan anu dilaksanakeun kalawan bener mibanda tujuan.[2]
Wangun Sastra Sunda [édit]
Aya tilu wangun sastra dina sastra sunda nya éta prosa, puisi, jeung drama.[1]
- Prosa nta éta karangan dina rakitan basa sapopoé; lancaran, tanpa ngolah atawa ngatur intonasi anu matok.[1]
Warna prosa aya nu heubeul, jeung aya nu anyar. Karya sastra Sunda nu heubeul dina wangun prosa nya éta dongéng. [1]
- Puisi nya éta karangan nu basana dirakit pinuh ku wirahma, kauger ku wangun jeung diksi, ungkara kalimahna henteu lancaran. [1]
Puisi sunda dina wangun heubeul aya nu nagjujud carita saperti : pantun jeung wawacan, sedengkeun anu teu ngawangun sastra saperti : mantra, kakawihan, sair, jeung pupuh.[1]